Revolucija u transportu gasa: Novi X – STORE | AUTOGAS MAGAZIN\nKompanija Xperion Energy & Enviroment predstavlja novi X – STORE gasni rezervoar velike zapremine – cisterna za transport gasa sa najvećom zapreminom na svetu.\nXperion osnažuje svoja tehnološka rešenja, kao i poziciju na tržištu, predstavljajući novi optimizirani gasni rezervoar (cisternu). Ovaj rezervoar velike zapremine izrađen je u kooperaciji sa kompanijom Wystrach GmbH, vodećom evropskom kompanijom koja se bavi prevozom gasa. Rezervoar je idealno podešen za siguran i efikasan transport komprimovanog gasa kao što je prirodni gas ili vodonik. Ovaj kvantni skok u kapacitetu gasnih rezervoara razvijen je zahvaljujući podacima dobijenim iz istraživanja rezervoara koji su već u upotrebi.\nNovi transportni sistem se zasniva na ultra-lakom karbonskom cilindru sa kapacitetom od 450 litara vode. Kombinovan sa optimalnim dizajnom, omogućava transport značajno veće zapremine gasa. Rezultat je najefikasniji transportni sistem na svetu!\nRezervoar dužine 40 stopa (12.192 m), deo nove serije velike zapremine, nudi kapacitet od približno 48.000 litara. Pored ovog modela od 40 stopa, postoje rezervoari dužine od 10 do čak 53 stope, koje nude svojim klijentima maksimalnu mogućnost izbora i fleksibilnosti, kada je transport gasa u pitanju. Ključna prednost ovog sistema je to da ga je moguće koristiti na standardnim šasijama kamionskih prikolica, eliminišući rizik od dodatnih troškova zbog prepravke ili drugih alternativnih rešenja.\nVeća zapremina vodi ka značajnom smanjenju operativnih troškova po kamionu. Ovo smanjuje broj cisterni koje su potrebne, kao i broj putovanja, što dovodi do smanjenja troškova. Otuda Xperion svojim klijentima na rastućem tržištu gasa obezbeđuje najviši stepen efikasnosti sa svakim putovanjem.\nKompanija Xperion Energy & Enviroment GmbH, član AVANCO Grupe, vodeći je proizvođač cilindara visokog pritiska Tipa 4, sa sedištem u Kassel-u, Nemačka. Obezbeđujući “pero laka” rešenja za automobile, kamione i transport gasa, svrstavaju se u svetskog lidera u proizvodnji kompozitnih rezervoara. Pored visokokvalitetnih rezervoara, njihov portfolio je upotpunjen sa dodatnim komponentama kao što su pogonska vratila i gurtne.


Odloženo suđenje u slučaju „Durmitor“, jedan od optuženih ponovo uhapšen - KRIK\nObjavio/la Vesti januar 11, 2019\nDanašnje suđenje dvojici uhapšenih u beogradskom restoranu „Durmitor“, koji se terete za nedozvoljeno posedovanje oružja, odloženo je jer je optuženi Miloš Nilović pre dva dana uhapšen i zadržan u policijskoj stanici.\nNilovićev advokat Vojislav Babić rekao je danas da je njegov branjenik uhapšen u sredu i zadržan po rešenju Službe za borbu protiv organizovanog kriminala, pa se danas na optuženičkoj klupi našao samo Mitar Muratović, koji je doveden iz pritvora.\nAdvokat nije rekao zbog čega je Nilović uhapšen, ali je kazao da je sramotno to što se njegovom branjeniku dogodilo.\n„Tu nema krivičnog dela“, naveo je Babić i rekao da smatra da protiv Nilovića neće biti podneta krivična prijava.\nSudija Ivana Ramić, koja je po novom rasporedu preuzela ovaj postupak zbog čega on treba da počne ispočetka, sledeće ročište zakazala je za početak marta, uprkos negodovanju advokata koji su naveli da se bliži dve godine od kako je optuženi Muratović u pritvoru.\nNilović i Muratović uhapšeni su sa još osam osoba u junu 2017. godine u beogradskom restoranu „Durmitor“. Uhapšene u „Durmitoru“ policija je označila kao članove škaljarskog kriminalnog klana.\nTužilaštvo je optužnicu podiglo protiv trojice – Nilovića, Muratovića i Ilije Zeca koji je na početku suđenja sklopio sporazum sa tužilaštvom i dobio uslovnu kaznu od tri godine zbog nedozvoljenog posedovanja municije.\nVućić nije optužen u ovom postupku, ali je na jednom od prethodnih ročišta veštakinja otkrila da je došlo do propusta u istrazi i da je naknadno na zaplenjenom oružju pronađen i njegov DNK.\nTužiteljka Leposava Vujanović Porubović je nakon ovog saznanja predložila novo veštačenje da bi se otklonile nejasnoće. Zbog nekoliko odlaganja suđenja, novo veštačenje još nije predstavljeno na sudu.


Globalni indeks terorizma: Crna Gora na 107. mjestu - CdM\nGlobalni indeks terorizma: Crna Gora na 107. mjestu\nBroj žrtava terorizma u svijetu je opao, ali je broj napada ekstremne desnice porastao za 250 odsto, do nivoa koji nije viđen u posljednjih 50 godina, pokazuje istraživanje Globalni indeks terorizma 2020, uz procjenu da je vrlo izvjesno da će pandemija dodatno podstaći taj trend. Crna Gora je na listi zauzela 107. poziciju i svrstana je među zemlje u kojima terorizam ima veoma mali efekat.\nU istraživanju IEP, čije je sjedište u Sidneju, navodi se da se terorizam najviše smirio na Bliskom istoku i u Sjevernoj Africi. U tim regionima je najmanji broj ubijenih još od 2003. godine, a pandemija bi lako mogla da to produži.\nNa rang listi zemalja u šest kategorija, prva tri mjesta, kao zemlje sa veoma visokim uticajem terorizma zauzimaju Avganistan, Irak i Nigerija.\nSlijedi grupa od 17 zemalja predvođenih Sirijom, u kojima je uticaj terorizma visok. U toj grupi nema evropskih zemalja.\nU grupu od 27 zemalja gdje terorizam ima srednji efekat svrstane su i Sjedinjene Američke Države, Rusija, Ukrajina, Francuska, Velika Britanija i Grčka.\nSkoro sve zemlje Zapadnog Balkana ušle su u grupu od 55 država u kojima terorizam ima veoma mali efekat, s izuzetkom Kosova za koje autori, kao i za Hrvatsku i Sloveniju, nijesu ustanovili efekat terorizma.\nPo ocjeni autora studija, smanjenje broja terorističkih napada može se u najvećoj mjeri pripisati smanjenju teritorije koju je okupirala ekstremistička Islamska država i deeskalaciji sukoba na Bliskom istoku.\nNajviše terorističkih napada ekstreme desnice u posljednjih 50 godina\nMeđutim, sada se bilježi više terorističkih napada ekstreme desnice nego ikada u posljednjih 50 godina, i samo prošle godine ih je bilo 13 u kojima je ubijeno više od deset ljudi, dok su bila 24 napada sa islamističkom pozadinom i tri teroristička napada koji se mogu dovesti u vezu s drugim ideologijama, navodi se u studiji.\n“Na počeku nove decenije vidimo i nove terorističke prijetnje. Uspon ekstremno desničarskog terorizma na Zapadu i slabljenje u Sahelu najbolji su primjeri“, izjavio izvršni direktor IEP Stiv Kilelea.\nKilelea je, ipak, dodao da nedavni napadi islamističkih terorista u Francuskoj i Austriji pokazuju „da su i dalje aktivne mnoge manje grupe koje gaje simpatije prema filozofiji Islamske države“.\nViši naučni saradnik u IEP Tomas Morgan naglasio je da je veoma česta „zabluda“ da terorizam najviše pogađa države Zapada.\n“Postoji zabluda koja se zasniva na količini medijskog izvještavanja… ali i zato što se 96 odsto terorizma događa u kontekstu nekog sukoba koji je u toku“, rekao je Morgan, navodeći kao primjere Avganistan, Siriju, Nigeriju, Somaliju ili Jemen.\nNegativan uticaj pandemije\nMorgan je izrazio bojazan da bi ekonomske posljedice pandemije KOVIDA-19 mogle da utiču kako na učestalost, tako i na oblike terorizma sa kojima će se svijet suočiti u narednim godinama.\nIako su protivepidemijske mjere – zabrana izlaska napolje, zatvaranje granica i prizemljivanje avionskog saobraćaja otežali kretanje terorista, regrutaciju novih saboraca i izvođenje terorističkih napada, visoko razvijena zapadna društva su posljednjih godina postala ranjivija na takve napade, ocijenjeno je u studiji.\nU istraživanju se upozorava da bi pandemija mogla da ima negativan uticaj, pošto neizvjesna ekonomska budućnost vodi još većoj političkoj nestabilnosti.\n“Moglo bi da dođe do smanjenja finansiranja anti-terorističkih aktivnosti ili aktivnosti koje stvaraju bolje društveno-ekonomsko okruženje, u kojem postoji manja opasnost da se ljudi radikalizuju“, izjavio je za EURACTIV direktor IEP za Evropu, Bliski istok i Sjevernu Afriku, Serž Strobants.\n“Pod tim društveno-ekonomskim pritiskom mogli bismo da vidimo da se još više ljudi otuđuje od društva, da više ljudi misli da su diskriminisani i da je više ljudi spremnih da čuju poruke onih koji regrutuju teroriste”, rekao je Strobants, uz upozorenje da je to „potencijalni rizik koji nosi budućnost“.\nNa pitanje kako se to može spriječiti, Strobants je odgovorio da „postoji potreba da se preispita kako su društva izgrađena, da bi se obezbijedilo da što manje ljudi dođe do tog stepena frustracije, tog stepena otuđenja“.\nTagsCrna Gora Globalni indeks terorizma istraživanje prijetnja terorizam


obnavljanje - Sputnjik Srbija\nNema tih para kojima bi Grenel mogao da izbriše prošlost\nNi sto milijardi dolara koliko se procenjuje ukupna materijalna šteta koju je Srbija pretrpela tokom NATO agresije 1999. ne bi pomogla Grenelu da ta prošlost iščezne iz svesti naših ljudi. Nema cene koja može nadoknaditi živote male Milice Rakić i još 78 dece, kao i ostalih oko 2.000 žrtava da bi sav preživljeni užas bio izbrisan iz naše prošlosti.\nPovratak rusko-turskog turizma\nTurizam je bio najjače pogođena grana privrede zbog zategnutih odnosa Rusije i Turske. Nakon pregovora Putina i Erdogana 9. avgusta, predstavnici turizma se nadaju povratku čarter-letova između Rusije i Turske.\nBugarska i Rusija mogle bi da obnove ranije otkazane energetske projekte, uključujući i „Južni tok“, izjavio je bugarski premijer Bojko Borisov.\nFerhat-pašina džamija u Banjaluci poznatija kao Ferhadija, zvanično je otvorena danas simboličnim presecanjem vrpce na isti dan kada je minirana pre 23 godine, a u obraćanju hiljadama vernika i građana poslate su poruke mira, solidarnosti i suživota.\nDavutoglu 7. maja u Banjaluci otvara Ferhadiju\nTurski premijer Ahmet Davutoglu, koji je danas podneo ostavku na poziciju prvog čoveka vladajuće Partije pravde i razvoja, pa samim tim i na premijersku funkciju, ipak dolazi na svečanost otvaranja džamije Ferhadije u Banjaluci, 7. maja.\nRusija od NATO-a prima signale koji ukazuju na to da Alijansa želi da obnovi neke kanale bilateralne saradnje, izjavio je izaslanik Rusije u NATO-u Aleksandar Gruško.\nSAD će pokušati da smene kubanski režim\nPrvi put od 1961. godine, kubanska zastava zavijorila se ispred ulaza u američki Stejt department, što predstavlja istorijski gest u okončanju višedecenijskog neprijateljstva između Sjedinjenih Američkih Država i Kube, javio je AFP.\nRusija obnavlja bazu na Kubi?\nRusija će aktivirati vojno-tehničku saradnju sa Kubom, a moguće je i da će obnoviti funkcionisanje radarskog centra u Lurdesu u predgrađu Havane, izjavio je zamenik predsednika Odbora za bezbednost Državne dume Dmitrij Gorovstov.


Poslovi Infostud - Veliki broj radnika trenutno se traži u Nišu\nPočetak/Promo/Poslovi Infostud – Veliki broj radnika trenutno se traži u Nišu\nVeliki broj radnika trenutno se traži u Nišu. Traže se radnici sa visokom stručnom spremom ali i oni sa nižim obrazovanjem, radnici sa i bez iskustva.\nKorporacije ali i male firme u potrazi su za novom radnom snagom a više o ponudi poslova na sajtu poslovi.infostud.com >>>\nTrenutno prema podacima Infostuda, ima oko 300 slobodnih radnih mesta u Nišu i bližoj okolini.\nBilo da ste visokoobrazovani ili zanatlije, široku paletu poslova možete pronaći na portalu poslovi.infostud.com\nPonuda poslova na portalu poslovi.infostud, sredinom februara ove godine je slična onoj u ovom periodu lane, te se traže radnici za prodaju namernica, serviseri na terenu ali i IT stručnjaci, za kojima je i najveća potražnja.\nOno što se uvek traži jesu profesori engleskog koji mogu da rade i od kuće. Uvek su traženi farmaceuti i farmaceutski tehničari.\n28. februara 2021. u 13:33\nDa trazi se tacno je nek dovede VUCIC svoju rodbinu da radi za 30.000 i da bude smatran manje nego pas u koreanskim fabrikama\nSve dobre i jake firme se otvaraju u Beogradu a ove za maltretiranje na Jugu Srbije


Vulin došao u BiH da poruči: RS je “vanjskopolitički prioriet” Srbije! | Starmo\nNaslovnica Politika Vulin došao u BiH da poruči: RS je “vanjskopolitički prioriet” Srbije!\nIstočno Sarajevo — “Republika Srpska je spoljnopolitički prioritet Srbije i njena djeca treba da znaju da će Beograd uvijek biti uz njih”, izjavio je u Istočnom Sarajevu ministar unutrašnjih poslova Srbije Aleksandar Vulin.\nTokom posjete Osnovnoj školi „Sveti Sava“, čijim učenicima je Agencija za bezbjednost saobraćaja Srbije donirala udžbenike o bezbjednosti u saobraćaju, Vulin je rekao da je svaka oblast života u kojoj Srbija i bh. entitet Republika Srpska mogu da sarađuju “dokaz koliko su važne i bliske jedna drugoj”, saopštilo je Ministarstvo unutrašnjih poslova.\n“Nema nijednog dijela naših života koji ne može da bude unaprijeđen i koji ne može da bude i više podržan kada je u pitanju odnos Republike Srpske i Republike Srbije. Dok predsjednik Aleksandar Vučić vodi Srbiju, Republika Srpska će biti čuvana, biće zbrinuta i uvijek će se voditi računa o njoj i svim njenim potrebama”, kazao je Vulin.


Vesti online / Vesti / Svet / Katalonija izabrala predsednika: Kvim Tora nasledio tron\nKatalonski parlament izabrao je danas Kvima Toru za predsednika, čime je posle sedam meseci okončana blokada katalonske vlade i izbegnuti novi izbori.\nTora nije bio izabran u prvom glasanju u subotu, dok je danas, katalonski parlament glasao 66 "za" i 65 "protiv" za njegovo postavljanje na mesto katalonskog predsednika, dok su četiri poslanika ultralevičarske CUP partije ostala uzdržana, navodi AP.\nOn je zahvaljujući uzdržanim poslanicima partije CUP uspeo da obezbedi prostu većinu, čime je izbegnuto raspisivanje novih izbora.\nTora je, kako navodi AP, izraziti nacionalista i njega je za predsednika regiona predložio bivši katalonski lider Karles Pudždemon, koji trenutno čeka rešenje o izručenju u Nemačkoj.\nOčekuje se da će španska vlada ukinuti posebne mere nametnute katalonskoj vladi zbog sedmomesečne blokade, dodaje agencija.\nTora bi trebao da podnese zakletvu tokom ove nedelje.\nSVET Katalonci biraju novog "vođu" u borbi za nezavisnost?\nSVET Da li će on biti sledeći premijer Katalonije?\nSVET Pudždemon: Tretiraju me kao pedofila i serijskog ubicu


Sportske.net - EL - Ciboni rok do 13. juna\nEL - Ciboni rok do 13. juna\nOsvajaču ABA Lige u prethodnoj sezoni dat je rok do 13. juna da obezbedi finansijsku konstrukciju za igranje u grupnoj fazi Evrolige, a poslednje informacije iz Zagreba daju nadu navijačima da će Cibona uspeti da ispuni zadatak.\nDirektor Evorlige Đordi Bertomeu predočio je čelnicima Cibone da će do 13. juna morati da imaju zaokruženu finansijsku konstrukciju koja će biti garant da je klub spreman da nastupa u elitnom takmičenju bez trzavica u toku sezone.\n"Ne možemo da dopustimo da u Evroligi igra klub sa tako velikim finansijskim problemima. Razgovaramo s Cibonom, ali ako zagrebačka ekipa ne može novčano da prati igranje na tako visokom nivou, mi ćemo pronaći novi klub" istakao je Bertomeu.\nOdmah po osvajanju trofeja u ABA Ligi u Ciboni su bili skeptični po pitanju izlazka iz finansijske krize ali se čini da je sada situacija mnogo opitimističnija.\n"Sa nekim sponzorima smo se već dogovorili, a sa nekima smo blizu dogovora. Optimističan sam i verujem da Cibonin nastup u najjačem evropskom klupskom takmičenju nije ugrožen" istakao je za hrvatske medije direktor "Cibosa" Domagoj Čavlović.\nSrpski klubovi potajno se nadaju da Cibona ipak neće uspeti da do 13. juna ubedi Bertomeua da su problemi sa finansijama prošlost jer postoji mogućnost da u tom slučaju Zvezda ode direktno u grupnu fazu a Partizan u kvalifikacije, mada će za tako nešto morati da se ostvare još neki uslovi.


Nakon 16 godina Volvo XC90 je i dalje nepobediv po pitanju bezbednosti - AutoExclusive - Auto vesti, Novi, Luksuzni, Polovni automobili...\nVolvo XC90 je zvanično najbezbedniji model u Velikoj Britaniji, bez i jedne žrtve u njemu, bilo da se radi o vozačima ili putnicima. Niko nije izgubio život u ovom luksuznom terencu srednje veličine, od kada je on ugledao svetlost dana pre tačno 16 godina.\nSudeći prema nezavisnoj laboratoriji Thatcham Research, Volvo XC90, koji je od 2015. godine u svojoj drugoj generaciji, predstavlja najbezbednije vozilo ikada testirano, zahvaljujući delimično autonomnom kočionom sistemu, kako su preneli ostrvski mediji.\nOd kada je startovao sa prodajom na britanskom tržištu 2002. godine, švedski terenac je prodao više od 50.000 jedinica na ostrvu. Istraživanja su pokazala da je XC90 zbog ranijeg prisvajanja tehnologija za detekciju opasnih situacija, uključujući i sigurnosno kočenje, uspeo da osvoji sve najviše bezbednosne rekorde.\nAutonomous Emergency Braking, autonomni sistem kočenja u hitnim slučajevima, predstavlja sistem koji sada predstavlja standard na mnogim vozilima, a Thatcham Research tvrdi da nije razvijena važnija bezbednosna karakteristika još od izuma sigurnosnog pojasa.\nZaista ne predstavlja nikakvo iznenađenje što je baš Volvo preuzeo krunu proizvođača najbezbednijih automobila u Britaniji, jer kao što znamo, ova marka se decenijama unazad, zbog svojih inovacija u tehnikama proizvodnje i uključivanja veoma naprednih materijala, konstantno povezuje sa terminima bezbednosti.\nZapravo, kompanija Volvo je 2008. iznela tvrdnje da od 2020. godine niko neće izgubiti život u njenim vozilima. Ona je od tada ostala posvećena svojim ciljevima u brojnim prilikama i deluje da će njena obećanja svakako ići ka svojim ispunjenjima.


Ima zainteresovanih za novu industrijsku zonu u Mionici | Patak Online – Valjevo vesti\nIma zainteresovanih za novu industrijsku zonu u Mionici\nMIONICA- U opštini Mionica se vode učestali razgovori sa predstavnicima domaćih i inostranih kompanija koje su izrazile spremnost da investiraju novac u Mionicu i otvore nova radna mesta.\nOzbiljna i planska ulaganja države u infrastrukturu su omogućila da projekti lokalnih samouprava, kao što je Nova industrijska zona u Mionici dobiju na značaju.\n„Višegodišnji ciklus ulaganja u planove i projektovanja je pri kraju, i siguran sam da ćemo do kraja godine imati konkretne radove na terenu, a da će pogoni u Novoj zoni postati ekonomski motor naše opštine“, istakao je predsednik opštine Mionica Boban Janković.\nNeposredna blizina pruge Beograd – Bar, i nova perspektiva koju će privrednicima pružiti brza saobraćajnica Nepričava – Valjevo, koja Mionicu povezuje sa auto-putem Miloš Veliki, važan su dodatni razlog interesovanja za novu industrijsku zonu.\nPrethodni članak Od početka godine bilo je 80 dana sa zagađenim vazduhom\nSledeći članak Danas počinje vakcinacija bez prethodne prijave


Iva Obradović - Blic Sport\nJoš dve srpske posade u polufinalu Svetskog prvenstva\nNa prvenstvu sveta u veslanju, koje se održava u Amsterdamu, plasman su u polufinale izborile još dve posade Srbije.\nObradovićeva i Dudaš najbolji sportisti Novog Sada\nSrpska reprezentativka u veslanju Iva Obradović i atletičar-desetobojac Mihail Dudaš proglašeni su za najbolje sportiste Novog Sada u 2012. godini, u izboru Sportske asocijacija grada.\nVeslači motivisani za novu sezonu, najavljuju napad na nove medalje\nSrpski veslači u ponedeljak će početi pripreme za predstojeću sezonu, a njihov selektor Nebojša Ilić rekao je da su oni silno motivisani rezultatima koje su ostvarili u prethodnoj.\nIva Obradović zablistala u polufinalu Svetskog kupa, prošle još tri posade\nNajbolja srpska veslačica Iva Obradović plasirala se u polufinale Svetskog kupa koji se održava na Adi Ciganliji, pošto je ubedljivo trijumfovala u svoj kvalifikacionoj grupi.\nReprezentativka Srbije u veslanju Iva Obradović dobila je novi čamac u kome će pokušati da izbori vizu za Olimpijske igre u Londonu naredne godine.


ŽESTOK LJUBAVNI ODNOS ISPOD STEPENICA: Luna skinula gaćice, a Marko je zgrabio za kukove i NAVALIO! (VIDEO) - Politika ekspres\nMarko i njegova rijaliti ljubavnica Luna Đogani kriju da vode ljubav u "Zadruzi", ali to je prilično besmisleno, što će pokazati i snimak koji je pred vama.\nŠtaviše, oni su na početku veze, nedugo posle ulaska u "Zadrugu" rekli da će tu vrstu intimnosti ostaviti za kasnije, kad izađu iz šoua. Naravno, malo ko im je poverovao, a Dorotea je prva otkrila da oni imaju seks u kupatilu.\nKada je u "Zadruzi" bila žurka, pa su se Luna i Marko u jednom momentu osamili, popevši se na tavan. Verovatno su mislili da su pobegli od kamera, a čak su skinuli i "bubice", što je zabranjeno, pa su se prepustili strastima. Seks je bio "na brzaka", a onda su se obukli i vratili se na žurku.\nUkoliko gornji snimak bude izbrisan, snimak Luninog i Markovog seksa možete videti na 11:00:


Izrael vojska će pojačati ofanzivu na pojas Gaze\nIzraelska vojska se povukla prošle noći iz centralnog dela pojasa Gaze, posle 72 sata oštrih sukoba u kojima su poginulo najmanje 22 Palestinca, ali su bezbednosni zvaničnici upozorili da će vojna ofanziva na to područje biti pojačana.\n"Naša politika je jasna - mi ćemo uložiti sve napore da sprečimo vatru i krijumčarenje oružja," rekao je zvaničnik Ministarstva odbrane Amos Gilad, objasnivši da će to uključiti "kopnene i vadušne napade na teroriste i njihovu infrastrukturu".\n"Hamas koji jača, predstavlja pretnju po izraelsku bezbednost. Naš prioritet je sada da otežamo, što više možemo, nastavak terorizma," rekao je Gilad, misleći na vladajuću radikalnu palestinsku partiju.\nIzraelska ofanziva na pojas Gaze počela je krajem juna, posle otmice vojnika Gilada Šalita u prekograničnom napadu tri palestinske ekstremističke organizacije povezane s vojnim krilom Hamasa. Portparol Gilad u intervjuu nije odgovorio na pitanje da li će Izrael ponovo preuzeti kontrolu nad granicom između Gaze i Egipta. Izraelska vojska i jevrejski naseljenici povukli su se iz čitavog pojasa Gaze u leto 2005, čime je okončano gotovo četiri decenije vojne okupacije te teritorije.


Petrol otvorio najnoviju benzinsku stanicu u Beogradu - Biznis i Finansije\nHome\tVestiEkonomija\tPetrol otvorio najnoviju benzinsku stanicu u Beogradu\nPuštanjem u rad BS Ada u Beogradu kompanija Petrol, član Petrol Grupe, energetskog lidera u regionu, nastavlja ekspanziju na tržištu Srbije. Otvaranjem druge BS u Beogradu, kompanija Petrol nastavlja investicioni ciklus širenja maloprodaje naftnih derivata u Srbiji.\nKompanija Petrol je puštanjem u rad BS Ada Beograd, na lokaciji Obrenovački put bb u pravcu iz Beograda, otvorila svoj deveti maloprodajni objekat, drugi u Beogradu. Petrolov maloprodajni objekat u Beogradu, kao i svi dosadašnji, modernog je i funkcionalnog dizajna koji na jednom mestu objedinjuje kvalitetnu uslugu i ponudu visokokvalitetnog goriva porodice Q Max, motornih ulja, kao i robe široke potrošnje.\nPetrol nudi sve vrste aditiviranog goriva Q Max koja kvalitetom premašuju standarde na domaćem tržištu. Vozači koji koriste Petrolova Q Max goriva pružaju veću efikasnost, ekonomičnost i zaštitu motornim vozilima kojim upravljaju, a usled smanjene potrošnje dodatno smanjuju štetnost i emisiju izduvnih gasova u životnu sredinu, te im je na taj način omogućeno da budu odgovorniji prema prirodi.\nU okviru BS Ada nalazi se minimarket Hip Shop koji nudi bogat asortiman robe široke potrošnje i auto kozmetike. Osim minimarketa tu su još i Petrolova kafa za poneti kao i mogućnost kupovine ulaznica za većinu sportskih, kulturnih i koncertnih dešavanja, kako u zemlji tako i u regionu. U svom sastavu ova benzinska stanica ima i kafe bar, gde vozači mogu da se odmore prilikom svog putovanja.\nNa području energetike ima još mnogo mogućnosti za razvoj i zato Petrol u Srbiji pravi velike korake napred – otvoren je terminal u Smederevu, firma Beogas in Rodgas šire svoju mrežu kako u Beogradu kao i u Šimanovcima, Pećincima te Bačkoj Topoli.\nDruštvo ima ugovor sa Vladom Republike Srbije za obavljanje delatnosti od opšteg interesa iz koga proističu licence za obavljanje energetskih delatnosti: distribucija prirodnog gasa, upravljanje distributivnim sistemom za prirodni gas, trgovina na malo prirodnim gasom tarifnim kupcima. Društvo trenutno ima oko 12.000 korisnika prirodnog gasa i ostvaruje godišnju prodaju od oko 15.000.000 m3 prirodnog gasa.


Protokol predsjednice Republike Srpske za subotu, 01.05.2021. godine\nPredsjednica Republike Srpske Željka Cvijanović, povodom najvećeg hrišćanskog praznika Vaskrsa, uputila je čestitku Njegovoj svetosti patrijarhu srpskom gospodinu Porfiriju, svim arhijerejima, sveštenstvu, monaštvu i svim pravoslavnim vjernicima. „Povodom najvećeg...\nProtokol predsjednice Republike Srpske za četvrtak, 29.04.2021. godine\nPredsjednica Republike Srpske Željka Cvijanović prisustvovaće danas, 29.04.2021. godine u 13.00 časova, prijemu povodom Vaskrsa koji će upriličiti Nјegova svetost patrijarh srpski gospodin Porfirije. (Patrijaršija, Beograd)\nPredsjednica Republike Srpske Željka Cvijanović razgovarala je danas putem video-linka sa ambasadorom Velike Britanije u BiH Metjuom Fildom (Matthew Field). Sagovornici su razmijenili mišljenje o aktuelnim političkim i ekonomskim temama, trenutnoj epidemiološkoj...


Kome treba ovakva EU? Prvo nezavisno Kosovo pa Velika Albanija ... | Borba Info\nHome/Aktuelno/Kome treba ovakva EU? Prvo nezavisno Kosovo pa Velika Albanija …\nKome treba ovakva EU? Prvo nezavisno Kosovo pa Velika Albanija …\nPrevious Ruski eksperti otkrili: PVO sistem Pancir nemoćan protiv malih dronova\nNext Šta sad da radi? Mora da brani Trampa da i njemu ne stignu tužbe


Naslovna Emisije Evrogol podkast: Crvena zvezda je u Ligi šampiona! Partizanov kraj u Istanbulu\nEvrogol podkast: Crvena zvezda je u Ligi šampiona! Partizanov kraj u Istanbulu\nOve nedelje je Evrogol podkast u nešto drugačijem ruhu. Umesto u četvrtak, ovoga puta emisija stiže u petak i to bez voditelja Nebojše Markovića. U njegovom odsustvu, odmenili su ga Nikola Lalović, urednik portala Meridian Sport i Dušan Ninković, novinar portala.\nNjih dvojica su, sasvim očekivano, iskoristili priliku da nekoliko puta iskažu svoje zadovoljstvo zbog izostanka njihovog uobičajenog domaćina, a osim standardnog zadirkivanja, momci su u studiju pričali o rezultatima Crvene zvezde i Partizana u evropskim takmičenjima.\nSvakako da je najveći utisak nedelje ostavila Crvena zvezda plasmanom u Ligu šampiona! Ekipa Vladana Milojevića je maestralno uspela da se vrati u dvomeč nakon dva gola zaostatka i u nešto više od samo 60 sekundi uspela da izjednači rezultat.\nDo kraja susreta su crveno-beli izdržali i uspeli da se po prvi put plasiraju u Ligu šampiona otkada se igra u ovom formatu. Prvi put posle 27 godina, Crvena zvezda će jesen provesti u najjačem evropskom takmičenju, a poslednji put to su učinili kao branitelj famoznog ‚‚ušatog” trofeja.\nZvezda će ove sezone nastupati u grupi C i to protiv Pari Sen Žermena, Napolija i Liverpula. Jasno je da crveno-bele očekuje težak posao, a momci su u studiju posle sabiranja utisaka iz Salcburga – gde je i naš Dušan Ninković bio na licu mesta – razgovarali i o šansama Zvezde i velikim mečevima koji im predstoje.\nKOLIKO ZVEZDA MOŽE U LIGI ŠAMPIONA?\nSa druge strane, Partizan nije uspeo da ponovi rezultat od prošle sezone i plasira se u grupnu fazu Lige Evrope. Oni su u Istanbulu izgubili 3:0 od Bešiktaša i tako okončali svoje evropsko putešestvije za ovu sezonu. Nikola i Dušan su razgovarali o dosadašnjim rezultatima Zorana Mirkovića i očekivanjima od njegovog tima pred nastavak sezone.\nEvrogol 001 – Evrogol 002 – Evrogol 003 – Evrogol 004 – Evrogol 005 – Evrogol 006 – Evrogol 007 – Evrogol 008 –Evrogol 009 – Evrogol 010 – Evrogol 011 – Evrogol 012 – Evrogol 013 – Evrogol 014 – Evrogol 015 – Evrogol 016\nPrethodni tekstKatarski “projekat”, Anćelotijeva nadogradnja i jednostavno Liverpul\nSledeći tekstLiga Evrope: Grupe B i H su kao Liga šampiona, Dudelanž ima težak posao, Čelsi igra sa Vidijem!


BalkanMagazin :: Sankcijama Iranu SAD ruše OPEK+ sporazum\npetak, 11. maj 2018 13:57\nAmeričke sankcije Iranu eliminisaće sa tržišta nekoliko stotina hiljada barela iranske nafte, zbog čega je teško za očekivati da će Saudijska Arabija imati argumente da ubedi sve aktere OPEK+ sporazuma u neophodnost njegovog produženja. Ove sankcije prete i kupcima iranske nafte.\nOdluka predsednika Donalda Trampa da se povuče iz nuklearnog sporazuma sa Iranom označava kraj postojećeg sporazuma o rezu proizvodnje nafte između zemalja OPEC i njihovih saveznika, konstatuje Reuters aprenosi Bilten NNKS-a.\nEkspert agencije za oblast naftne privrede, John Kemp u analizi dostavljenoj i magazinu NEDELJA, dolazi do tog zaključka iz činjenice da će sankcije eliminisati sa tržišta nekoliko stotina hiljada barela iranske nafte, zbog čega je teško za očekivati da će Saudijska Arabija imati argumente da ubedi sve aktere sporazuma u neophodnost njegovog produženja.\nDoduše, Rijad je spremno obećao, u saopštenju izdatom odmah posle objavljivanja Trampove odluke, da je spreman da u saradnji sa drugim proizvođačima i zemljama potrošačima popuni manjak koji će na strani ponude izazvati srezani izvoz iranske nafte. Tim pre što su cene nafte odmah dodatno osetno odskočile posle objavljivanja odluke Vašingtona. Reuters navodi da jedino Saudijska Arabija, Emirati, Kuvajt, Rusija i SAD imaju mogućnost da u kratkom roku povećaju proizvodnju i izvoz nafte. Reuters navodi da SAD i Saudijska Arabija „izgleda da su postigli sporazum na visokom nivou“ da Vašington pojačaju pritisak na Iran, a Rijad se u zamenu obaveže da će sprečiti skok cena nafte. To potvrđuje i izjava američkog ministra finansija novinarima u utorak da „smo razgovarali sa raznim stranama ... spremnim da povećaju ponudu nafte“, a samim tim i cenu benzina pred početak udarne letnje sezone saobraćaja u SAD, što bi donelo dodatni pad popularnosti Trampovoj administraciji.\nČini se neminovno povećanje proizvodnje i izvoza saudijske i nafte nekih drugih OPEC zemalja praktično odmah poništava OPEC+ sporazum iz novembra 2016, umesto čekanja da on istekne u decembru ove godine, kada će biti prekasno da se izbegnu efekti izazvani obnavljanjem američkih sankcija Iranu, konstatuje Kemp.\nKupci iranske nafte na mukama\nTrgovci naftom koji se nadaju da će dobiti pravo izuzeća od obnavljanja američkih sankcija Iranu neće imati mnogo vremena za čekanje, komentariše Bloomberg.\nSAD će obnoviti sankcije posle 180 dana, odnosno šest meseci perioda prilagođavanja trgovaca, banaka i potrošača odluci američkog predsednika Donalda Trampa da povuče potpis administracije njegovog prethodnika sa nuklearnog sporazuma zapada sa Teheranom.\nStejt department će po isteku tog perioda razmotriti kome će od klijenata iranske nafte dati mogućnost da nastavi sa tim poslovima bez straha da će zbog toga biti odsečen od bilo kakvih mogućnosti saradnje sa američkim bankama. Ipak, Vašington je već zemljama koje pretenduju na ova izuzeća savetovao da odmah tokom ovih 180 dana smanje količine nafte koju uvoze iz Irana. Drugi zahtev je da se ugovori ne obnavljaju, jednom kada njihova važnost istekne, piše Bloomberg.\nAmeričko ministarstvo finansija je najavilo da će potencijalna izuzeća od poštovanja sankcija odobriti samo onim zemljama koje „osetno“ smanje svoj uvoz iranske nafte.\nAnalitičari firme JBC Energy navode u jednom dopisu da procene uticaja sankcija na smanjenje iranskog izvoza nafte idu od par stotina hiljada barela na dan, do čak preko milion barela dnevno. Iran najviše izvozi u Aziju, Tursku i Evropu. Japan, šesti najveći kupac iranske nafte, saopštio je da će tražiti izuzeće od sankcija, dok analitičari navode da bi Kina, Indija i Turska, koje su protiv američke odluke, mogli odlučiti da nastave uvoz nafte iz Irana.\nIran priprema novi naftni brend\nParalelno sa u međuvremenu realizovanom najavom američke administracije o povlačenju iz nuklearnog sporazuma s Iranom i ponovnom uvođenju sankcija Teheranu, Iran priprema uvođenje novog 'brenda' sirove nafte na svetsko tržište, pod nazivom West Karoun. Iran je do sada već isporučio određene količine te nafte pojedinim korisnicima u svetu i u isto vreme udvostručio od prošle godine proizvodnju na istoimenom polju na sadašnjih 300 000 bbl/d.\nIran je do sada prodavao sirovu naftu samo na osnovi dugoročnih ugovora i tako je bilo sve do uvođenja sankcija 2012. godine. Kada su one uklonjenje 2016., započeo je i s trgovanjem na spot tržištu, piše Sputnik News.


Gana je opravdala ulogu favorita, ali nije nadigrala Ugandu. Jedini gol za ekipu Avrama Granta postigao je Andre Aju iz penala u 32. minutu.\nUganda je imala šanse, najbolju je propustila u finišu prvog poluvremena, kada je Luvaga Vilijam pogodio desnu stativu, kao i u 62. minutu kada je Maveđe šutirao pored gola.\nU drugoj utakmici grupe D u Port Žentilu, Mali i Egipat igrali su nerešeno bez golova. Mali je bio neznatno bolji rival, imao je nekoliko prilika, ali ipak nije uspeo da dođe do gola.\nU drugom kolu ove grupe Gana u subotu od 17 sati igra protiv Malija, a od 20 se sastaju Uganda i Egipat.


Nedjelja /Federalno ministarstvo zvanično potvrdilo kad se pomjera sat unazad / Radio Sarajevo\nNedjelja / Federalno ministarstvo zvanično potvrdilo kad se pomjera sat unazad\n25. 10. 2019. u 12:23:00 Fena\nFederalno ministarstvo rada i socijalne politike podsjetilo je danas da je Zakonom o računanju vremena propisano da ljetno računanje vremena završava posljednje nedjelje u oktobru/listopadu, tako što se kazaljke na satovima pomjeraju za 60 minuta unazad.\nShodno tome, ljetno računanje vremena završit će u nedjelju, 27. oktobra/listopada pomjeranjem kazaljki za jedan sat unazad, te će vrijeme u 03 sata 00 minuta 00 sekundi biti računato kao 02 sata 00 minuta 00 sekundi, saopćeno je iz Federalnog ministarstva rada i socijalne politike, prenosi Ured za odnose s javnošću Vlade FBiH.\nZakonom o računanju vremena propisano je da ljetno računanje vremena završava posljednje nedjelje u oktobru, tako što se kazaljke na satovima pomjeraju za 60 minuta unazad. To znači da će se kazaljke pomjeriti jedan sat unazad u noći sa subote na nedjelju 27. oktobra 2019. godine u 2 sata nakon ponoći.\nTagovi: Vlada FBiH pomjeranje sata zimsko računanje vremena\n! / Kada počinje zimsko računanje vremena i kada se kazaljke vraćaju jedan sat unazad\nOprez / Posljedice pomjeranja kazaljki na koje trebate pripaziti\nPU Zvornik/ Evo šta policija kaže o napadu na djevojčicu u Srebrenici\n! / Policija i Tužilaštvo KS iznijeli nove informacije o ubistvu u Sarajevu


Reorganizacijom Srbijagasa zbog EU kadrovi SPS ozbiljno poljuljani - Demostat - Dnevni list Danas\nPočetna » Politika » Demostat » Reorganizacijom Srbijagasa zbog EU kadrovi SPS ozbiljno poljuljani\nSrbija je usvojila plan reorganizacije Javnog preduzeća Srbijagas sa ciljem da spreči najavljeno uvodjenje mera Ministarskog saveta Energetske zajednice protiv Srbije i da uklone prepreke za otvaranje poglavlja 15 o energetici.\n0Piše: Demostat/Dragan Janjić 16. decembra 2020. 13.08\nIstovremeno, u gasnom sektoru su ozbiljno poljuljane pozicije kadrova Socijalističke partije Srbije (SPS), koja gaji tesne odnose sa Moskvom, a neki od njih su bili izloženi i oštroj kritici nove ministarke energetike Zorane Mihajlović. Rusija, koja je glavni snabdevač Srbije energentima, time sigurno nije bila oduševljena.\nSrbija je planom reorganizacije Srbijagasa načinila napredak kada je reč o uskladjivanju sa EU standardima i politikom EU, a u Briselu joj je tim povodom svakako ubeležen „plus“. Ali, ubrzo su usledili i novi koraci unazad koji se sigurno neće dopasti Briselu. Srbija je glasala protiv rezolucije Generalne skupštine UN o Krimu i tako se ponovo razišla sa spoljnom politikom EU, iako se od nje kao kandidata za članstvo očekuje postepeno uskladjivanje. To se dogodilo samo nekoliko dana uoči posete ruskog ministra inostranih poslova Sergeja Lavrova Beogradu, tokom koje je potvrdjeno prijateljstvo dve zemlje.\n„Imamo jedinstvenu saradnju i saglasni smo u potpunom poštovanju medjunarodnog prava i Povelje Ujedinjenih nacija (UN) i njenih principa uključujući suverenitet, teritorijalni integritet i nemešanje u unutrašnja pitanja drugih država… Potvrdili smo našu doslednu poziciju podrške Beogradu u svemu što se tiče pitanja Kosova, Rezolucije 1244“, rekao je Lavrov nakon sastanka sa šefom srpske diplomatije Nikolom Selakovićem. Srpski ministar se zahvalio Rusiji zbog napora da se u SB UN sačuva redovno podnošenje izveštaja o Kosovu i poštovanju rezolucije 1244.\nPredsednik Aleksandar Vučić je tokom nedavne posete Vašingtonu načinio korake u pravcu Zapada, što uključuje i već pomenutu reorganizaciju Srbijagasa, da bi nakon posete Lavrova ponovo počeo da insistira na prijateljstvu sa Rusijom. Stiče se utisak da je reč o naznakama mogućeg povratka Srbije staroj strategiji „sedenja na dve stolice“ i da nastavlja sa praksom da, u zavisnosti od potreba i političkog trenutka, naglašava odlične odnose čas sa Zapadom čas sa Moskvom. Takav pristup je motivisan trenutnim političkim i ekonomskim razlozima, ali bi bilo pogrešno očekivati da se on održi na duži rok.\nStrategija „sedenja na dve stolice“ se odražava i na usporavanje evrointegracija, koje su proklamovane kao glavni spoljnopolitički cilj Srbije. Beograd ove godine nije otvorio nijedno novo poglavlje u pregovorima sa EU. U godišnjem izveštaju Evropske komisije (EK) o evrointegracijama iz oktobra ove godine je konstatovano da nije napravljen nikakav napredak po pitanju izbornog procesa ili pravosudnog sistema, a da je u borbi protiv korupcije i organizovanog kriminala i reformi javne administracije zabeležen samo umereni napredak. Ukratko, nedovoljno da bi se dobila „prelazna ocena“.\nSavet EU je još početkom novembra zaključio da Srbija nije ispunila uslove za otvaranje nekog poglavlja. Da bi se to desilo, prema rečima Mihaela Rota, ministra za Evropu Nemačke, zemlje koja trenutno predsedava EU, potreban je napredak u pitanjima demokratije, nezavisnosti pravosuđa, slobode izražavanja i medija. Rot je rekao i da otvaranje poglavlja nije poklon Brisela, već zavisi od napretka koji treba da uoče sve članice EU. Tako je iz Brisela još jednom ponovljeno ono što se od ranije zna – rešenje kosovskog problema nije glavni uslov za ulazak Srbije u EU nego neophodan preduslov, a uslovi su vladavina prava i druga pitanja.\nSrpskim vlastima su evrointegracije veoma važne, a nedostatke na koje ukazuje Brisel pokušavaju da nadoknade formalnim zakonodavnim i drugim aktivnostima. Početkom decembra vlada je usvojila predlog za promenu Ustava u delu koji se odnosi na sudove i javna tužilaštva, čime je, kako je navedeno, potvrdjena „čvrsta opredeljenost u sprovođenju reformskih procesa i ispunjavanju aktivnosti iz revidiranog Akcionog plana za poglavlje 23“. Još se ne zna kako će se to realizovati. Postavlja se pitanje da li vlada ima ustavna ovlašćenja da piše amandmane ili je to nadležnost isključivo Skupštine, kao i da li amandmani moraju da idu na potvrdu na referendum.\nDemostat, Energetika, EU, SrbijagasBeograd


Najbolje vreme za prvu kafu je ovo, i nije jutro – Krstarica\nM. K. 27. oktobra 2021. 06:51\nKafa ubrzava rad mozga samo u određenim časovima, a to nije rano jutro, upozorila je u intervjuu radiju Sputnjik Tatjana Blohina, istraživač Instituta za više nervnu delatnost i neurofiziologiju Ruske akademije nauka.\nKafa nas drži budnima, povećava koncentraciju i podstiče aktivnost i raspoloženje. Ipak, smatra naučnica, ovo piće ubrzava procese u našem mozgu tako što prevari neke njegove delove.\n„Radi ovako, prvo kofein prevari mozak, blokira molekule adenozina koji signaliziraju umor. Zatim povećava koncentraciju neurotransmitera u mozgu: dopamina i serotonina. Oni su delimično odgovorni za tonus, raspoloženje i pokretljivost“, Blohina je objasnila u intervjuu.\nMeđutim, da bi se postigao efekat toniranja, kafa se mora konzumirati u strogo određeno vreme, nastavlja ona.\n„Stručnjaci savetuju da ne pijete kafu u prva dva sata nakon buđenja. Ako odmah popijemo kafu, prekidamo prirodni ritam tela, što može izazvati veću pospanost sledećeg jutra. Manje od sedam sati pre spavanja nije dobro vreme za kafu“, savetuje doktorka.\nNa ovaj način, ako ustanete u sedam ujutru i legnete oko ponoći, vaš prozor za konzumaciju kafe trebalo bi da se smanji na period između devet ujutru i pet po podne, naglasila je ona.\nPrema istraživanjima, ispijanje do tri šoljice kafe dnevno povezano je sa manjim rizikom od srčanih oboljenja i manjom šansom za razvoj bolesti jetre.


KiM - Sputnjik Srbija\n11:19 13 Jun 2021\nZvanična Priština upozorava svoje građane da izbegavaju teritoriju centralne Srbije jer, kako navodi, postoji mogućnost da budu uhapšeni.\nLideri Srba sa KiM poručili: Nećemo otići, odavde nema nazad\nPredstavnici Srba sa severa i Kancelarije za Kosovo i Metohiju istakli su da ni poslednja brutalna akcija Prištine neće oterati Srbe iz pokrajine i preneli poruku da će Srbija da ih zaštiti.\nPredsedavajući i srpski član Predsedništva BiH Milorad Dodik izjavio je za Srnu da je operacija specijalnih snaga ROSU ozbiljan udarac na krhki mir na Kosovu i Metohiji i „da ne može biti tolerisana ni od nečega što se zove međunarodna zajednica“, koja je prisutna u toj južnoj srpskoj pokrajini.\nPremijer privremenih kosovskih institucija Ramuš Haradinaj oglasio se na Tviteru povodom jutrošnje akcije specijalnih jedinica kosovske policije.\nBivši izvestilac Saveta Evrope o trgovini ljudskim organima na KiM Dik Marti izjavio je da se ne zna cela istina o zločinima na Kosovu i da mnogo krivaca nije odgovaralo za učinjeno.


Lazarov odigrao poslednji meč za reprezentaciju, postigao 500 golova na prvenstvima - SPORTSKI ŽURNAL\nNajbolji makedonski rukometaš je na poslednjoj utakmici postigao sedam golova i tako uspeo da dođe do ukupno 500 datih golova na svetskim i evropskim prvenstvima\nKapiten rukometaša Severne Makedonije Kiril Lazarov odigrao je danas poslednju utakmicu u nacionalnom dresu, objavio je sponzor makedonske reprezentacije Telekom MK.\nKako se navodi na Fejsbuk stranici te kompanije, Severna Makedonija je porazom protiv Belorusuje završila učešće na Svetskom prvenstvu u Egiptu i to je bio poslednju meč za Kirila Lazarova kao reprezentativca.\nNajbolji makedonski rukometaš je na toj utakmici postigao sedam golova i tako uspeo da dođe do ukupno 500 datih golova na svetskim i evropskim prvenstvima.\n"Zahvaljujemo ti sa svaki gol i za svaki trenutak u kojem si nas činio ponosnim", poručili su iz Telekoma MK.\nMakedonija so porazot od Belorusija go završi učestvoto na Svetskoto prvenstvo vo Egipet\nAlem Toskić novi trener Celja


Kosmajac optužen za utaju poreza | Republika Srpska\nNaslovna Srbija Kosmajac optužen za utaju poreza\nKosmajac optužen za utaju poreza\nPRVO osnovno javno tužilaštvo u Beogradu podiglo je optužnicu protiv Dragoslava Kosmajca zbog sumnje da je utajio porez.\nPošto se u ovom slučaju vodi skraćeni postupak, nadležni sud neće ispitivati optužni predlog već će uskoro zakazati suđenje.\nZa ovo krivično delo zaprećene su kazna od jedne do osam godina zatvora i novčana kazna.\nKrivičnom prijavom Sektora poreske policije, Kosmajcu se na teret stavlja neplaćanje poreza na dohodak građana, koji je ostvario od 15. marta 2010. do 15. marta 2014. godine.\nKako se tvrdi, reč je o prihodima ostvarenim izdavanjem nepokretnosti koje su u njegovom vlasništvu, a koje je davao u zakup različitim privrednim subjektima na teritoriji Opštine Zvezdara.\nTe prihode, koji su oporezivi, on navodno nije iskazao, iako je to bio u obavezi shodno odredbama poreza na dohodak građana.\nTužilaštvo nije saopštilo o kojoj cifri je reč, ali je tokom istrage spominjano da na ime poreza državi duguje 564.000 dinara.\nKosmajac se krivičnom prijavom teretio i za protivpravno zauzimanje zemljišta i falsifikovanje isprave, u vezi sa bespravno zauzetim zemljištem u vlasništvu Grada Beograda.\nMeđutim, ovo nije obuhvaćeno optužnicom.\nInače, protiv Kosmajca je Više javno tužilaštvo pre nekoliko meseci podiglo optužnicu zbog podstrekavanja na zloupotrebu službenog položaja, ali ju je sud vratio na dopunu istrage, koja još nije okončana.\nNavodno je podstrekavao rukovodioca katastra da upiše oko 7,63 ari zemlje u malom Mokrom Lugu kao njegovo vlasništvo.\nU leto 2014. godine premijer Aleksandar Vučić označio je Kosmajca kao najvećeg narko-bosa u državi, a u „Beloj knjizi organizovanog kriminala“ MUP Srbije iz 2001. godine naveden je kao jedan od najznačajnijih trgovaca opojnim drogama.\nNjegovo hapšenje usledilo je četiri meseca posle ove izjave, pošto su prethodno pripadnici MUP sproveli istragu, a njeni rezultati nisu mogli da ga povežu sa drogom. JEMSTVO OD 200.000 EVRA DRAGOSLAV Kosmajac uhapšen je 9. novembra 2014. godine u ranim jutarnjim satima u svojoj kući u beogradskom naselju Zvezdara.\nPosle tri meseca provedenih u pritvoru, pušten je da se brani sa slobode pošto je položio jemstvo od 200.000 evra u kešu. IMOVINA OD 10,7 MILIONA EVRA SA pokretanjem istrage tužilaštva, vođena je i finansijska istraga.\nPrema nekim podacima, Kosmajčeva imovina procenjena je na oko 10,7 miliona evra.\nNajveći deo nalazi se u Beogradu, a reč je o većem broju stanova, lokala i parcela.\nRešenjem Višeg suda, a na zahtev Tužilaštva, od njega i članova najuže porodice oduzeta su 23 objekta.


ZAKON O JAVNOM BELEŽNIŠTVU – CENOVNIK NOTARSKIH USLUGA USKORO\nOd 1. septembra u Srbiji počinju sa radom javni beležnici, koji bi trebali da osiguraju efikasniju zaštitu prava i interesa građana. Koji će im poslovi biti povereni i šta konkretno dobijaju građani uvođenjem notarijata, u Razlednicama Radio-televizije Vojvodine govorio je jedan od javnih beležnika Novog Sada Miroslav Obradović.\nObradović je rekao da će javni beležnici ili notari:\n• sačinjavati ugovore i pojedine vrste izjava,\n• isprave će overavati,\n• overavati privatne isprave koje je neko drugi sačinio,\n• obavljaće poslove koje mu sudovi povere i\n• primaće od građana na čuvanje hartije od vrednosti, ličnu dokumentaciju, umetničke predmete ili novac.\n• U okviru sačinjavanja ugovora, kojim stranke raspolažu nekretninama, dodaje Obradović, notar ima obavezu da proveri katastarsko stanje nepokretnosti, kao i da kontroliše da li je nekretnina od istog lica stavljena u promet, kako bi se sprečila dvostruka prodaja nepokretnosti.\n• "Ubrzaće se i ostavinske rasprave, jer se sada određuje rok za koji će ostavinska rasprava morati da se završi. U suprotnom, notar će sudiji morati da obrazloži pismenim putem da li je opravdano ili neopravdano odloženo donošenje rešenja", naveo je on.\nOsnovna svrha uvođenja notarijata jeste pojačavanje pravne sigurnosti građana, objašnjava Obradović.\n"Sa druge strane, sudovi se rasterećuje na dva načina, notari će raditi pojedine predmente umesto sudova, a povećanjem pravne sigurnosti smanjiće se broj sporova. Iskustva zemalja u okruženju su da je broj sporova sveden na zanemarljiv", ističe on.\nSpisak javnih beležnika se nalazi na sajtu Osnovnog suda u Novom Sadu i na sajtu Ministarstva pravde.\n"Cenovnik usluga će biti donešen sledeće nedelje i notari će biti obavezni da ga sprovode - neće moći da naplate ni više, ni manje od onoga što je propisano. Vođenje ostavinskog postupka će biti potpuno besplatno", rekao je Obradović


Prokić: Ljajić rukovodi kriminalnim grupama u Sandžaku\nCetvrtak , 2018-07-26 | 22:16:07\nPotpredsednik Stranke pravde i pomirenja (SPP) Nenad Prokić izjavio je večeras da predsednik Socijaldemokratske partije Srbije (SDPS) Rasim Ljajić napadom na lidera SPP Muamera Zukorlića skreće pažnju sa svoje licemerne politike, spasava svog strateškog partnera, predsednika Bošnjačkog nacionalnog vijeća (BNV) Sulejmana Ugljanina, i rukovodi kriminalnim grupama u Sandžaku.\nOn je u saopštenju dostavljenom agenciji Beta naveo da Ljajić tako skreće pažnju sa svoje licemerne politike, kojom "u Beogradu igra nalickanog, umerenog, tolerantnog i skromnog političara, a u Sandžaku rukovodi ozloglašenim kriminalnim grupama preko članova svoje uže porodice".\nProkić je ocenio da Ljajić "nakon tri decenije bavljenja politikom i 18 godina ministrovanja" nema ni jedan pozitivan rezultat u Sandžaku.\n"Ni jedan investitor za tri decenije nije dosao u Sandžak, mladi se masovno iseljavaju, a kriminal i korupcija dominiraju svim strukturama pod vlašću Ljajića i Ugljanina", ocenio je.\n"Vreme je da ova dva sandžacka političara podnesu izveštaj gradjanima i odlaskom u političku penziju oslobode svoj narod od šizofrenih politika i agonije u koju su ga doveli", saopštio je podpredsednik SPP.\nLjajić je danas, komentarišući političku situaciju u Novom Pazaru, ocenio da je Zukorlić “puno opasniji” od predsednika Bošnjačkog nacionalnog vijeća (BNV) Sulejmana Ugljanina.\nMirsad 2018-07-26 23:08:12\nHajde hairli bilo da neko kaze javno sta radi Ljajic. Jos kad bi neko od novinara smeo time da se pozabavi. Da ispita kako nepismeni ljudi u okruzenju Ljajica su postali milioneri u siromasnoj zemlji kakva je Srbija. E ovome Kasim ne moze da posalje inspekciju.


Egipatska vlada ima plan za miran transfer vlasti, izjavio je potpredsjednik Egipta Omar Sulejman, dodajući da vlada neće sprečavati demonstrante da protestuju.\nPrema podacima "Human rights watch" od početka protesta u Egiptu, koji traju već dvije nedelje, poginulo je najmanje 297 ljudi. Demonstracije se i danas nastavljaju okuplanjem veliko broja ljudi na Tahrir trgu.\nSulejman je rekao i da je predsjednik Hosni Mubarak potpisao dekret o osnivanju ustavne komisije koja će nadgledati uvođenje ustavnih amandmana.\nPotpredsjednik Egipta Omar Sulejman je reako i da je Mubarak premijeru Ahmedu Šafiku naložio da formira odbor koji će biti zadužen za sprovođenje odluka koje donesu učesnici u nacionalnom dijalogu.\nSulejmani, tokom razgovora sa opozicijom, uključujući i Muslimansku braću, nije prihvatio zahtjev opozicije da u periodu tranzicije upravlja državom umjesto Mubaraka.\nVlada je, posle tog sastanka, saopštila da je postignut dogovor o osnivanju odbora sudija i političara, koji će do početka marta predložiti ustavne amandmane.\nOni su se dogovorili i da bude formirana kancelarija za žalbe na tretman političkih zatvorenika, da bude uvedena veća sloboda medija, ukinuto vanredno stanje i odbačeno miješanje stranih zemalja u unutrašnja pitanja Egipta.\nSulejman je rekao i da je predsjednik Hosni Mubarak naložio formiranje još jednog, trećeg, odbora, koji će imati da zadatak da sprovede istragu o sukobima između pristalica i protivnika egipatskog predsjednika koji su se dogodili prošle srijede.


Vučić: Ne mogu da spavam zbog KiM, Rezolucija 1244 je kompleksan dokument - Novi Standard\nVučić: Ne spavam zbog KiM, Rezolucija 1244 kompleksan dokument\n10.06.2020. 17:26 13.06.2020.\nOn je rekao je da je Rezolucija 1244 kompleksan dokument i da to nisu samo one dve rečenice koje se u Srbiji pominju, jer nam idu u prilog, one u kojima se priznaje integritet naše zemlje\nPostoji značajno neslaganje unutar, do juče monolitne, zapadne alijanse po pitanju KiM, ali ono nije suštinske prirode po rešenje, već u tome ko će da vodi igru, rekao je predsednik Srbije Aleksandar Vučić i dodao da je to veoma teška pozicija za Srbiju i da zato očekuje dalje pritiske.\nAleksandar Vučić je rekao da ne možemo da odbijamo lako najveću silu sveta (SAD), a kako da odbijete EU kada se nalazite na evropskom putu.\n“Ne mogu da budem neodgovoran kao Tači i da kažem ‘mi nećemo da se odazovemo pozivu Lajčaka, Makrona ili Merkel’…Kako to da kažem? To je nemoguće”, rekao je Vučić gostujući na TV Pinku.\nKaže da i ako postoji nešto zbog čega ne spava jeste pitanje Kosova, uprkos svim ekonomskim uspesima.\nNavodi da Nemačka, koja je najsnažniji faktor u Evropi kad je reč o rešavanju kosovskog pitanja, neće promeniti svoj stav po tom pitanju, koji je suprotan stavu Beograda, ali da to ne znači da on ne ceni delo i ličnost nemačke kancelarke Angele Merkel.\nIstiče da ne može da govori o tome da li je Nemačka podržavala prištinske takse na robu iz centralne Srbije, ali je dodao da je potpuno jasno da “sve što mi mislimo o Kosovu, u Nemačkoj misle suprotno”.\n“Ja sam ponosan na činjenicu da svoje stavove nisam krio pred kancelarkom, a ona mi je čak rekla i da ne bi ni slušala da joj to neko drugi priča”, rekao je Vučić.\nUkazuje da ceni Angelu Merkel i da, iako zna da će za nekoliko meseci o njoj mnogi govoriti sve najgore, on to neće činiti, jer zna sa kojom je snagom čuvala stabilnost u ovom delu Evrope.\nPodsetio je da je Angel Merkel 2015. godine otvoreno podržala Srbiju u sporu sa Hrvatskom, kada je ta zemlja uvela sankcije Srbiji pa su kamioni čekali u kilometarskim kolonama na granici.\n“Da nije bilo njene otvorene podrške, ko zna koliko bi ta kriza trajala i kako bi se završila. Ja joj to pamtim i 2020.”, rekao je Vučić.\nVučić je istakao i da su nemačke investicije u Srbiji fantastične i podsetio da Srbija ima najveću trgovinsku razmenu sa Nemačkom.\n“Sa Nemačkom imamo najveću trgovinsku razmenu, 13 odsto ukupne trgovinske razmene imamo sa Nemačkom”, kazao je Vučić.\nIza nje su, kako kaže, Italija, BiH, Rusija, Kina…\nVučić je rekao i da je Srbija u prethodnih sedam, osam godina uspela da podigne ugled u svetu, podsetivši da su u našu zemlju dolazili japanski premijer, kineski predsednik, predsednik Izraela, potpredsednik Indije, ruski predsednik, nemačka kancelarka….\nREZOLUCIJA 1244 KOMPLEKSAN DOKUMENT\nPredsednik Vučić rekao je da je Rezolucija 1244 kompleksan dokument i da to nisu samo one dve rečenice koje se u Srbiji pominju, jer nam idu u prilog, one u kojima se priznaje integritet naše zemlje.\nOn je za TV Pink rekao da mora da se zna šta sve sadrži taj dokument, koji je omogućio pogrom 2004. godine, pa i naredne procese, od jednostranog proglašenja nezavisnosti 2008., stava Međunarodnog suda pravde i “strašnih grešaka koje smo napravili”.\n“U preambuli, na primer, piše i da će KiM biti predmet delovanja Haškog tirbunala, to nikada narodu nismo rekli”, istakao je Vučić i dodao da je na osnovu toga mnogo ljudi isporučeno Haškom tribunalu, ali je, ističe, ponosan što u tome nije učestvovao.\nUkazuje da se u članu 11. radi o najsnažnijoj reafirmaciji sporazuma iz Rambujea, koji smo mi prethodno odbili, a koji govori o sprovođenju referenduma za konačni status KiM i dodaje da je i to deo rezolucije.\nIstiče i da se u članu dva govori isključivo o nasilju i represiji snaga SRJ, a nigde o represiji ili zločinima OVK, što znači, kako objašnjava, da smo mi krivi za sukob na KiM.\n“U tačkama 10. i 11. uspostavlja se međunarodno prisustvo Unmik administracije plus privremeni prištinski organi vlasti, čime se derogira prisustvo srpskih, ne samo policijskih i vojnih snaga, već i civilnih, a na početku se kaže da moraju da se povuku sa KIM”, ističe predsednik.\n“Na svemu ovome je instirala albanska strana, a mi smo čitali samo ove dve recenice, a nikada ove druge”, primećuje on i dodaje da su te dve tačke uvršćene u dokument samo da bi se zadovoljio ruski interes u tom trenutku, da ne bi moglo da se kaže da je potpuna srpska kapitulacija i prihvaćeno otcepljenje Kosova od Srbije, a suštinski je stavljeno mnogo elemenata koji će kasnije omogućiti Ahtisariju i drugima sa svojim planovima da izlaze i dovesti do pogroma 2004, a zatim do samoproklanovane nezavisnosti 2008.\n“Umesto da se mudro suprotstavimo svemu tome, mi smo pravili strašne greške”, ukazuje Vučić, zaključno sa MSP.\nOcenjuje da i dalje imamo tešku situaciju, jer je na KiM 93 odsto Albanaca.\n“I u tim uslovima dobro se borimo i moramo da se držimo tih delova rezoliucije o našem integritetu, ali niko od njih nije glup, oni su učestvovali u pripremi”, dodaje predsednik.\nNapominje da je ovo morao da kaže, jer ne možemo zabijati glavu u pesak.\n“Ne mogu da spavam zbog KiM, boriću se zajedno sa svima drugima, snažnije nego što sam se borio prethodno”, poručio je Vučić.\nUpitan da komentariše stav Miroslava Lajčaka, ocenjuje da Lajčak nije mislio da se dijalog pokrene od nule.\n“Moj osećaj je da je on mislio, a nije to rekao, na kompletnu primenu Briselskog sporazuma, ”sa plus plus” i da se tako završi cela priča. Albanci ni na to nisu spremni, oni misle da je to samo pitanje forme kako Srbija da ih prizna”, zaključuje Vučić.\nSRBIJA ŽELI DOBRE ODNOSE SA HRVATSKOM\nPredsednik Srbije rekao je da Srbija želi dobre odnose sa Hrvatskom, ali da razume zašto svakog dana pišu nešto protiv njega, i da razlog leži u tome što Srbija ima tri puta veću stopu rasta od njihove. Vučić je na rekao da niko nije preneo u Hrvatskoj podatke Evrostata po kojima je Srbija prva u regionu po stopi rasta BDP-a.\n“Ne smeju da kažu ko je imao najsnažniji rast. Ja ih razumem, ako svaki dan pišu protiv mene”, kaže Vučić, a povodom jednog jutrošnjeg teksta iz hrvatske štampe o tome da će pobediti nadmoćno, kaže da u tom tekstu nema doslednosti.\n“To su ljudi koji su govorili da prevratnički Beograd samo što ne zbaci Vučića, a sada kažu da će Vučić pobediti premoćno. Suština je u tome da gledaju može li Srbiji da se desi nešto lošije da bi bili vodeći u regionu, a već tri godine im ne ide. Srbija raste duplo većom stopom, a 2021. prvi put će imati veći BDP od Hrvatske”, ukazuje Vučić.\nNema sumnje i da EU mnogo pomaže Hrvatskoj, kaže predsednik, ali ističe da je važno da mi verujemo u Srbiju i radimo.\n“Od kako smo promenili paradigmu da možemo da uspemo, mnogo smo uradili”, ističe predsednik.\nU IT SEKTORU ZAPOSLENO 70.000 LjUDI\nVrednost izvoza Srbije u IT sektoru je 1,4 milijarde evra, a suficit čak 800 miliona evra, izjavio Vučić. Dodaje da je u tom sektoru u Srbiji zaposleno oko 70.000 ljudi, a da je prosečna plata 127.000 dinara.\n“I kada dovedete ‘Brose’ u Pančevo, gde će neto plata biti 1.900 evra, kada otvorite MTU u Pazovi to je taj viši nivo koji tražili. Kada zapošljavate ljude, imate drugu, treću platu u porodici”, rekao je Vučić.\nNavodi da je bilo teško dovesti fabrike u neka mesta Srbije, gde je ljudima trebalo obezbediti posao, poput Krupnja, Lebana, gde zapravo nema svih uslova koije investitori traže.\n“Da li je moguće da dovedete ‘Brose’ u Lebane? Pa, nije, već negde pored Beograda, Novog Sada”, primetio je Vučić i dodao da se zato, primera radi, dodatno ulaže u Lebane, u Caričin grad, u infrastrukturu, kako bi, možda, u to mesto došao još jedan, manji, ali snažniji investitor.\nDodao je i da se prvi put desilo za vreme korone da jedna domaća građevinska kompanija, koja je gradila juče otvoreni NTP Niš, rekla da veruje da je država stabilna, ali da će sama finansirati deo radova, dok ne prođe epidemiološka kriza.\nPodsetio je i da je prosečan minimalac sa 15.700 dinara 2012. godine, prošle godine povećan na 30.200 dinara, što je, kako navodi, strahovit skok.\n“Razumem privatnike, kojima je teško da to plate. Moramo da brinemo o radničkim pravima, ali moramo da pružimo i najbolje uslove onome ko podiže zemlju, pa se trudimo da tu pronađemo najbolje rešenje”, rekao je predsednik.\nZNAČAJNE PROMENE U VLADI\nPredsednik Srbije Aleksandar Vučić izjavio je danas da će biti značajnih promena u sastavu nove vlade, ako većinu osvoji lista koju predvodi, kao i da sada ne želi da se izjašnjava o tome ko bi mogao da bude novi premijer.\n“Značajne promene… Biće i onih koji su sada ministri, ali biće značajne promene. Veoma sam zadovoljan radom Ane Brnabić, ali se ne bih izjašnjavao o tome ko će biti premijer. A, da li su ljudi od poverenja i ljudi o kojima mislim dobro i Ana Brnabić i Miloš Vučević i Branislav Nedimović i Siniša Mali – jesu”, kazao je Vučić.\nIstiče da će odluku donositi oni koji budu formirali većinu.\n“Ako misle neki da budu na vlasti doveka i da niko ne sme da bude sklonjen, već da samo može da napreduje, onda ćete uvek imati problem. Onda bi 12 ministara čekalo samo da postanu premijeri i da budu uvek nezadovoljni, ili da uvek ostanu u najmanju ruku ministri, a to nije realno, kao i za premijera”, izjavio je Vučić.\n“ŠTA GOD DA SE DESI SUTRA, OSTAJU REZULTATI”\nAleksandar Vučić je poručio da šta god da se desi “sutra”, ostaju rezultati i ono što je urađeno tokom njegovog mandata – od novih fabrika, naučno-tehnoloških centara, puteva, modernizovanih pruga, muzeja… Samo u Nišu, kaže, otvorio je čak sedam fabrika.\n“Kad budete išli prugom Beograd-Novi Sad-Subotica, putem u Grčku na more, ili u Bugarsku i Tursku, videćete puteve koje smo napravili zahvaljujući sprovedenim reformama. Videćete puteve i pruge… Pogledajte kako se gradi na aerodromu ‘Nikola Tesla’, ne zaboravite nacionalnu kompaniju ‘Er Srbija'”, rekao je Vučić.\nPodsetio je da su prethodnih godina otvoreni Muzej savremene umetnosti i Narodni muzej, koji godinama nisu radili.\n“Pogledajte kako izgleda stara Železnička stanica, Beograd na vodi, fontana na Slaviji, Beograd je imao 67 kategorisanih hotela, sada ima 130…”, rekao je Vučić.\nDodaje da je budžet glavnog grada dupliran, da se ulaže sve više u fabrike, da se svuda kroz Srbiju vide novi logistički centri, strane fabrike i postrojenja…\n“To su rezultati, a imamo i planove za budućnost”, istakao je predsednik.\nVučić je rekao da je samo u Nišu u prethodnih nekoliko godina otvorio sedam farbika, te podsetio da je juče otvoren i Naučno-tehnološki park. Kaže i da su u poslednje vreme vredni, mladi ljudi počeli da se vraćaju u Srbiju i ovde dovode strane kompanije ili pokreću biznise.\nPomenuo je Nikolu Božinovića koji je doveo američku firmu u Srbiju, Marka koji je sa Institutom Mihajlo Pupin napravio srpski respirator, te Vladu, koji će izgraditi najveći kampus u ovom delu Evrope i koji je, iako je mogao da izbegne, uplatio 20 miliona evra u budžet Srbije, što je 0,5 odsto penzija na godišnjem nivou.\n“To su rezultati onoga što smo radili”, napomenuo je Vučić.\nVUČIĆ: NEĆEMO VLADATI SA 110, 115 POSLANIKA\nPredsednik Srbije i SNS Aleksandar Vučić izjavio je da će drugim strankama ponuditi mandat za formiranje vlade ukoliko, na bilo koji način, budu imali većinu za to. Vučić je rekao da se ne zna ko će dobiti parlamentarne izbore 21. juna, jer su, kako procenjuje, u ovom trenutku na pola-pola svi drugi i lista koju on predvodi.\n“Kako će biti, videćemo. Ali, ako budu imali većinu na bilo koji način, odmah kažem da ćemo ponuditi drugima da formiraju vladu. Da vladamo sa 110, 115 poslanika, to posle ne liči na vladu, nego na trgovinu”, rekao je Vučić za Pink.\nPredsednik Srbije i SNS-a rekao je da će sutra do podneva biti doneta odluka da li će predizborni skup u Novom Sadu, planiran za petak, biti održan.\n“Mi sada imamo jedan problem. Može da se dogodi da po treći put otkažemo predizborni skup. Planirali smo za petak skup u Novom Sadu na kojem se očekuje 30.000 ljudi. Da li ćemo ga imati, odlučićemo sutra do 12 sati”, naveo je Vučić.\nIzvor Tanjug/RTS, 10. jun 2020.\nPreporučujemoAleksandar VučićKosovo i MetohijaRezolucija 1244rešenje za KosovoSrbija


PODGORICA – Za nešto više od sedam mjeseci bez posla u Crnoj Gori ostalo je 7.628 osoba, podaci su Zavoda za zapošljavanje Crne Gore, a većinom, gotovo 60 odsto su to žene, prenio je podgorički portal CdM.\nNa evidenciji nezaposlenih Zavoda za zapošljavanje Crne Gore, do 2.oktobra nalazilo se 43.902 nezaposlenih građana, od čega je 25.884 žena ili 58,96 odsto.\n“Na dan uvođenja mjera za suzbijanje epidemije novog korona virusa COVID-19 (15. mart) na evidenciji Zavoda je bilo registrovano 35.466 nezaposlenih lica (žena je bilo 20.541 ili 57,91 odsto), tako da je došlo do povećanja nezaposlenosti za 8.436 lica ili 23,79 odsto.\nU posmatranom periodu (15.3.-26.10.) na evidenciju Zavoda prijavila su se 7.628 lica, kojima je u tom period prestao radni odnos”, kazali su iz ŽZCG.\nCrnogorsko tržište rada, navodi se, zapamtiće 2020. kao jednu od težih godina, s obzirom na to da se broj zaposlenih konstantno smanjuje.\nKada se uporede januar i avgust primjetno je da je u svakoj oblasti došlo do smanjenja broja izvršilaca najviše u sektorima trgovine, građevine, saobraćaja i pružanja ugostiteljskih usluga, informacija je koju je nedavno prenio podgorički Dan.\nNajnoviji podaci Uprave za statistiku pokazuju da je smanjenje broja zaposlenih najizraženije u sektoru trgovine na veliko i malo, kao i popravci motornih vozila i motocikala, gde je broj radnika smanjen za čak 4.197.\nSektor finansijske i osiguravajuće djelatnosti bilježi smanjenje broja zaposlenih sa 4.119 u januaru na 3.919 u avgustu, odnosno za 200 radnika manje.\nU oblasti poslovanja sa nekretninama broj zaposlenih nije smanjen za 212, sektoru stručne, naučne i tehničke jelatnosti 1.081, a u administrativnim i pomoćnim uslužnim djelatnostima za 2.577.\nPodaci Monstata pokazuju da je u zdravstvu i socijalnoj djelatnosti broj izvršilaca u avgustu bio manji za 665, odnosno manje za 12.637 radnika u januaru, na 11.972 u osmom mjesecu ove godine.


Prva kafana u Evropi otvorena je 1522. godine u Beogradu – Nadlanu.com\nPrva kafana u Evropi otvorena je 1522. godine u Beogradu\nObjavljeno 10. jan 2014. / 12:50:20\nStara kafana “Albanija”\nSvoj procvat beogradske kafane, ali i one širom Srbije, doživljavaju u 19. veku, za vreme vladavine kneza Miloša Obrenovića.\n“Kafana, na turskom jeziku, znači kuća u kojoj se pije kafa. U šesnaestom veku Turci osvajajući Evropu grade džamije, karavan-saraje, hanove i 'kuće u kojima se pije kafa'. Beograd 1522. godine postaje prvi evropski grad, koji dobija kafanu. Vremenom 'najvažnija institucija' dobija nove dimenzije”, objašnjava Vidoje Golubović, autor knjige “Stare kafane Beograda”.\nKad je kafana bila institucija\nZahvaljujući knezu Milošu i njegovim zakonima, srpsko ugostiteljstvo tog vremena postaje savršeno uređeno, tako da se tačno znalo šta se sme, a šta ne.\n“Tako se, na primer, u kafani 'Znak pitanja', koja se nalazi u neposrednoj blizini Saborne crkve, nije pušilo, nije psovalo i nije pljuvalo”, istakla je Tamara Ognjević, istoričarka umetnosti.\n“Za razliku od današnjih kafića, tadašnje kafane su bile skromnih dimenzija, u njima je najčešće bilo ne više od tri-četiri stola, a plafon je bio tako nizak da gosti uglavnom ne bi mogli da se isprave u njima”, objasnio je Golubović.\nPomenutim zakonima kneza Miloša bilo je određeno od kojeg materijala treba da se grade kafane i mehane, koje kvadrature, koliko žena sme da služi u jednom takvom objektu i slično.\nMehane i kafane bile su stecište kulturnog, političkog i privrednog života. U njima su se sklapali poslovi, pisale pesme i planirali prevrati.\nTako se veruje da je upravo u pomenutoj kafani “Znak pitanja” bio smešten prvi bilijarski sto u Srbiji. Prva sijalica u Beogradu zasijala je u kafani “Hamburg” (“Proleće”) u Masarikovoj ulici, a telefon je prvi put zazvonio u kafani “Tri lista”.\nU kafanama su bile izvedene i prve pozorišne predstave i filmske projekcije. Zanimljivo je i da je u period posle Prvog svetskog rata Skupština jedno vreme zasedala u “Kasini”.\nOpisujući rad nekadašnjih kafana Golubović kaže da je 1860. godine Nikola Hristić, tadašnji gradonačelnik Beograda, izdao naredbu da se stanovništvo u kafani može zadržavati do 23 časa, a da posle tog vremena niko na ulici ne sme biti bez fenjera. Jedna od obaveza vlasnika kafana bila je i da svako veče upale fenjer pred kafanom, i to u 22 časa.\nUprkos svim zakonima i naredbama, “najstariji zanat” je ipak uspevao da opstane iza zidova mehana i kafana. Knez Miloš je pokušavao da iskoreni ovu pojavu zahtevajući da se svaka žena uhvaćena u tom poslu baci u Savu, kao i oni koji su se bavili podvođenjem.\nGolubović navodi da su u to vreme u hladnim talasima Save skončale mnoge Vlahinje, Grkinje, Romkinje, kao i to da nema pisanih tragova da su se Srpkinje bavile prostitucijom.\nKakva je razlika između mehana, kafana i gostiona, kao i kako su se tadašnji ugostitelji dovijali da izvuku koji dinar više od gostiju, pogledajte u našem video prilogu.\ndobra stara vremenanekad i sadprva kafana u Evropi\nPazite se ovoga: Muke sa izgubljenim telefonom\nPokušao da usisivačem izvadi bubašvabu iz uha


Nikola Jokić nije bio meta za Džimija Batlera, pišu američki mediji\nVeleobrt ili kukavičluk – Jokić nije bio meta?!\nDžimi Batler, košarkaš Majamija, koji je došao u centar pažnje zbog pretnji i poziva na tuču Nikoli Jokiću, navodno nije želeo konfrontaciju sa srpskim košarkašem, već jednim od trenera u timu Denvera.\nBatler je uputio žestoke reči ka klupi Denvera, nakon sukoba u kom su učestvovali Jokić i Markif Moris.Sve je ukazivalo na to da je meta bio Jokić, ali američki mediji javljaju da je došlo do veleobrta.Kako god bilo, Batler je predvodio grupu igrača Majamija koja je pokušala da uđe u svlačionicu Denvera nakon utakmice.Američki mediji pišu i da će biti zanimljivo videti kako će Grejem reagovati na susret sa Batlerom 29. novembra u Majamiju, a na društvenim mrežama se pojavila i informacija da su karte za tu utakmicu već kupila braća Jokić, Strahinja i Nemanja.Oni su na društvenim mrežama reagovali na pretnje koje je Markus Moris, brat Markifa Morisa, uputio Nikoli.\nBatler je uputio žestoke reči ka klupi Denvera, nakon sukoba u kom su učestvovali Jokić i Markif Moris.\nSve je ukazivalo na to da je meta bio Jokić, ali američki mediji javljaju da je došlo do veleobrta.\n„Iako izgleda da Batler napada Jokića tokom haosa i poziva ga na tuču, izvor blizak situaciji navodi da je Batler bio besan na trenera i bivšeg igrača Stivena Grejema“, naveo je novinar Atletika Sem Amik.\nKako god bilo, Batler je predvodio grupu igrača Majamija koja je pokušala da uđe u svlačionicu Denvera nakon utakmice.\nAmerički mediji pišu i da će biti zanimljivo videti kako će Grejem reagovati na susret sa Batlerom 29. novembra u Majamiju, a na društvenim mrežama se pojavila i informacija da su karte za tu utakmicu već kupila braća Jokić, Strahinja i Nemanja.\nOni su na društvenim mrežama reagovali na pretnje koje je Markus Moris, brat Markifa Morisa, uputio Nikoli.


A. P. 6. maja 2007. 00:00\nŽene umeju da budu izuzetno precizne u prosuđivanju muževnosti partnera, iako to nije jedina stvar u kojoj su toliko uspešne. Ipak, da nas čitaju kao otvorenu knjigu onda kada to požele da urade – čitaju nas. One mogu da prepoznaju osobine koje kod muškaraca smatraju važnim samo na osnovu izraza našeg lica; izuzetno su spretne u oceni naše zainteresovanosti za potencijalno potomstvo, to jest, očinstvo – dovoljan im je jedan pažljiv pogled i to je to. Da li je za to zaslužna evolucija, koja kao da ih je programirala da uoče i najmanju infomaciju koja im je na raspolaganju pri donošenju odluke o pronalaženju partnera, sklapanju dugotrajne veze sa suprotnim polom i otkrivanju muškarca koji je spreman da postane otac?\nProblem nastaje kada shvatimo koliko malo mi umemo da pročitamo njih. Taman kada nam se učini da smo naišli na avanturistički roman, ispostavi se da je u pitanju romansirana biografija; kada pomislimo da smo na terenu beletristike, ispostavlja se da smo zašli u područje horora i naučne fantastike… Nepredvidivost ženske prirode uvek nas ostavi razoružane.\nNataša Gajić pre 13 godine


Milion eura otišlo za honorare za školske udžbenike - Vijesti.me\nZA ŠEST GODINA POTROŠILI 7,3 MILIONA\nMilion eura otišlo za honorare za školske udžbenike\n“Posebno se mora pokrenuti odgovornost za sve autore za koje se utvrdi da su plagirali udžbenike ili nastavne planove i isti isključiti iz svih daljih angažmana”, poručuje Radulović Edit\n1060 pregleda 2 komentar(a)\nŠtamparije koje naprave greške u štampanju da nadoknade štetu (Foto: Luka Zeković)\nMiloš Rudović 15. avgust 2019, 15:27\nVlada je za proteklih šest godina izdvojila najmanje 7,3 miliona eura za udžbenike, od čega je milion otišlo na honorare autorima i recezentske honorare, a ostatak na njihovu štampu, pokazala je analiza Centra za građansko obrazovanje (CGO).\nPredstavnik CGO Vasilije Radulović istakao je da su, na primjer, roditelji i nekoliko opština koje plaćaju udžbenike, samo za komplete za osnovnu školu za prošlu školsku godinu potrošili oko 4,6 miliona eura.\n“Što je značajno više nego što su godišnji troškovi izrade i štampanja tih udžbenika. Ovom treba dodati i iznose za srednje škole, a gdje je teško doći i do okvirne cifre, sem za gimnazije”, kazao je Radulović.\nZbog toga iz CGO preporučuju da Ministarstvo prosvjete treba da napravi procjenu koliko je novca neophodno na nivou godine za obezbjeđenje besplatnih udžbenika za osnovnu školu, a Vlada ih u saradnji sa opštinama obezbijedi za sve osnovce, čime bi se, ističe se u saopštenju, poštovala ustavna odredba o obaveznom i besplatnom osnovnom školovanju.\nCGO zabrinjava i netransparentnost u pojedinim segmentima rada Zavoda za udžbenike i nastavna sredstva (ZUNS).\nOsim što nisu dobili spisak svih angažovanih autora i recenzenata sa isplaćenim iznosima, uz obrazloženje da ZUNS nema takve spiskove za period prije 2018, podaci do kojih je CGO došao ukazuju da se jedan broj osoba koje učestvuju u izradi školskog plana i programa pojavljuje u svojstvu recezenata udžbenika u raznorodnim oblastima, a u pojedinim primjerima i do 12 puta.\nU analizi „Zašto boli glava od đačkih udžbenika?“ stoji i da se moraju urediti procedure izbore autora i recezenata da se ne bi dešavalo da jedan krug istih ljudi u kontinuitetu piše i recenzira udžbenike.\n“Jer to može voditi i korupciji. Posebno se mora pokrenuti odgovornost za sve autore za koje se utvrdi da su plagirali udžbenike ili nastavne planove, i isti isključiti iz svih daljih angažmana”, poručuje Radulović.\nDodaje se i da štamparije koje naprave propuste i greške u štampanju udžbeničkih materijala, odnosno udžbenika moraju snositi odgovornost za napravljene greške i nadoknaditi štetu.


- COPO :: Centar za Osnovnu Policijsku Obuku ::\nProgram stručnog osposobljavanja polaznika osnovne policijske obuke\nPočetak rada Centra obeležen je 5. decembra 2007. godine svečanom akademijom. Ovoj svečanosti prisustvovali su tadašnji ministar MUP-a, gospodin Dragan Jočić, Njegovo preosveštenstvo episkop sremski Vasilije, Njegova ekselencija ambasador Misije OEBS-a u R Srbiji gospodin Hans Ula Urstad i Njegova ekselencija ambasador Kraljevine Norveške gospodin Hokon Blankeborg, polaznici 1. generacije Centra, kadeti 37. i 38. klase Škole, predstavnici mnogih medija i drugi dragi i ugledni gosti.\nKonkurse za upis u Centar za osnovnu policijsku obuku (COPO) raspisuje MUP, u zavisnosti od potreba organizacionih jedinica Direkcije policije, na osnovu odluke Vlade o broju pripravnika koje Ministarstvo može da primi u toku jedne godine.\nVest o raspisivanju konkursa objavljuje se na fejsbuk-stranici Copo Centar Copo i na našem sajtu.\nU Centru se obučavaju mladići i devojke koji su završili srednju školu u trajanju od 4 godine, bez obzira na tip škole i smer.\nCilj osnovne policijske obuke je da obezbedi kvalitetno stručno osposobljavanje za obavljanje poslova uniformisanog policijskog službenika na radnom mestu policajca, saobraćajnog policajca i graničnog policajca, koja bi zadovoljila potrebe Ministarstva unutrašnjih poslova Republike Srbije i društva u celini, u skladu sa Zakonom o policiji.\nSAZNAJTE VIŠE PREKO LINKOVA:


Istorija turbo kompresora - www.turbovisk.rs\nIstorija turbine počinje od skoro samog početka motora sa unutrašnjim sagorevanjem. Rudolf Dizel i Gotlib Daimler su krajem IX i početkom XX veka istraživali mogućnost povećanja snage motora uz smanjuje potrošnje goriva uz korišćenje sabijenog vazduha.\nIstorija turbokompresor-a počinje već od 1912. godine, nakon tri godine razvoja, dr.Alfred Buchi je napravio prvi turbo punjač uz pomoć izduvnih gasova motora. Nakon još tri godine napravio je prvi prototip dizel motora sa ugradjenim turbo punjačem iako nije dobio puno priznanja u to vreme.\n30-tih godina XX veka turbo kompresori su se koristili isključivo u velikim motorima, kod lokomotiva ili brodova. Naredne godine obeležava Drugi svetski rat kao i vreme naglog razvoja vazduhoplovnih motora. Sve to je rezultiralo u stvaranju novih konstrukcija, materijala koji omogućavaju dalji razvoj turbo kompresora.\n1952. godine, tri kompanije za proizvodnju kamiona, odnosno Volvo, Scania i Cummins su počeli da koriste prve turbo punjače u svojim projektima zahvaljujući Kurt Beirer-u, autoru prvog kompaktnog turbo kompresora. 1954. godine auto sa Cummins-ovim motorom opremljen turbinom učestvuje u čuvenoj trci Indianapolis.\n1970-te obeležavaju vreme uvođenja novih, veoma strogih normi emisije isparenja izduvnih gasova kao i krize za gorivom zbog čega motori sa turbo kompresorima postaju mnogo popularniji, međutim isti nisu korišćeni u putničkim vozilima zbog niske cene efektivnosti i efikasnosti.\nSledeće decenije, 1980-ih je vreme kada turbo motori počinju da se ugrađuju i u putničkim automobilima. U to vreme Volksvagen i Mercedes serije 300 sa turbo-dizel motorima postaju popularni modeli. Danas su svi dizel motori opremljeni turbo kompresorima, kao rezultat njihove izuzetno visoke efikasnosti, niske inercije rotacionog sistema (veoma male težine rotirajućih elemenata). Moderni turbo punjači su cenjeni jer smanjuju potrošnju goriva, emisiju gasova kao i izuzetno poboljšavaju efikasnost motora.


Jeftini letovi iz Albanije do Češke - Aviokarte Albanija Češka - eSky.hr\nAviokarte iz Albanije do Češke\nPretražite letove iz Albanije do Češke\nProvjerite najbolje prilike za letove iz Albanije do Češke\nZa rutu iz Albanije do Češke nema direktne veze\n✔ Postoje li posebne ponude za letove iz Albanije do Češke na eSky.hr?\n✔ Mogu li se pobrinuti za osiguranje prilikom rezervacije leta iz Albanije do Češke?\n✔ Ako rezerviram leto iz Albanije do Češke, mogu li rezervirati ujedno i smještaj?\n✔ Koje zrakoplovne tvrtke nude letove iz Albanije do Češke?\nBudite sigurni, da na eSky.hr ponuda letova iz Albanije do Češke uključuje ne samo niskotarifne aviokompanije, već i one koje su specijalizirane za visoki standard.\nPopularne aviokompanije na relaciji Albanija - Češka


Opštim uslovima poslovanja Agencije za posredovanje u prometu i zakupu nepokretnosti NEKRETNINE ŠORAK uređuje se poslovni odnos između Posrednika (agencije) i Nalogodavca (fizičkog ili pravnog lica). Zaključenjem ugovora o posredovanju, odnosno prihvatanjem ovih uslova Nalogodavac potvrđuje da je upoznat i saglasan sa odredbama Opštih uslova poslovanja Posrednika u prometu nepokretnosti.\nda zaključi ugovor o posredovanju sa Nalogodavcem u pisanom ili elektronskom obliku;\nda obezbedi izradu pismena koja su neophodna za realizaciju prometa nepokretnosti ( predugovor, ugovor o kupoprodaji) sačinjena od strane pravnog zastupnika sa kojim agencija ima potpisan ugovor o pružanju advokatskih usluga;\nda prilikom zaključenja Ugovora o posredovanju preda fotokopiju (ili očitavanje) lične karte ili pasoša.\nda obavesti Posrednika pisanim putem o svim promenama u vezi sa posredovanim poslom, a posebno o promenama u vezi sa pravima na nepokretnost, rokovima i cenom, a sve u roku od tri dana od dana nastale promene;\nu slučaju da kupac/zakupac odbije da potpiše potvrdu iz prethodnog stava, Posrednik nije obavezan da predmetnu nepokretnost pokaže. U slučaju da je Posrednik pokazao predmetnu nepoketnost kupcu/zakupcu i pored odbijanja da potpiše izjavu o gledanju nepokretnosti pa kupac/ zakupac ili sa njim povezana lica navedena u Zakonu o posredovanju i Opštim uslovima poslovanja, zaključi ugovor o prometu/zakupu predmetne nepokretnosti, činjenica da je kupca/zakupca u vezu sa prodavcem/zakupodavcem doveo Posrednik će se dokazivati drugim relevantnim dokaznim sredstvima-svedocima, pisanom ili elektronskom dokumentacijom, sms porukama, itd.\nPosrednik stiče pravo na posredničku naknadu u trenutku zaključenja Ugovora (Predugovora) za koji je posredovao, tj. davanja kapare ili avansa, s tim da naknadni odustanak stranaka od zaključenja glavnog ugovora nama uticaja na ostvarenu posredničku naknadu.\nPosrednik ne može da zahteva delimično plaćanje posredničke provizije unapred, odnosno pre zaključenja predugovora odnosno ugovora za koji je posredovao, u skladu sa prethodnim stavom, osim ako između Nalogodavca I Posrednika nije postignut drugačiji dogovor. Iznos posredničke naknade, odnosno način određivanja iznosa posredničke naknade, kao i vrsta i visina troškova za dodatne usluge Posrednika, utvrđeni su cenovnikom posredničkih usluga koji je sastavni deo ovih Opštih uslova poslovanja.\nPosrednik može i Nalogodavcu Prodavcu i Nalogodavcu Kupcu, ukoliko okolnosti konkretnog slučaja to opravdavaju, odobriti popust na iznos posredničke naknade.\nTroškove pribavljanja potrebne dokumentacije kojom se dokazuje svojina na predmetnoj nepokretnosti (List nepokretnosti i sl.), a koja je potrebna za promet predmetne nepokretnosti snosi Nalogodavac, ako nije drugačije dogovoreno.\nPosrednik može da ugovori pravo na naknadu dodatnih troškova nužnih za izvršenje naloga, bez obzira na uspeh posredovanja, i zatraži da mu se unapred plate sredstva za određene izdatke, ako je to navedeno u ugovoru o posredovanju.\nPosrednik ima prvao na posredničku naknadu ako bračni, odnosno vanbračni drug, potomak, roditelj, kao i druga lica povezana sa licem sa kojom je posrednik doveo u vezu Nalogodavca, zaključi posredovani pravni posao. Povezanim licima će se, pored navedenih srodnika, smatrati i roditelji bračnog druga, njegova braća i sestre, kao i pravno lice koje je u vlasništvu ( suvlasništvu) potencijalnog kupca, ili njegovih srodnika navedenih u ovom stavu, kao i lica koja su sa njim prisustvovala prezentaciji nepokretnosti.\nAko nakon prestanka važenja ugovora o posredovanju, na osnovu otkaza Nalogodavca, a u roku ne dužem od mesec dana od dana prestanka važenja ugovora, Nalogodavac zaključi pravni posao koji je neposredna posledica Posrednikovog posredovanja re prestanka važenja ugovora o posredovanju, dužan je da Posredniku plati ugovorenu posredničku naknadu u celini, osim ako je ugovorom o posredovanju bilo drugačije ugovoreno. Posrednik odnosno Podposrednik nema pravo na naknadu za posredovanje ako sa Nalogodavcem u svoje ime, kao ugovorna strana, zaključi ugovor koji je predmet posredovanja, odnosno ako takav ugovor sa Nalogodavcem zaključi lice koje za Posrednika, odnosno Podposrednika, obavlja poslove posredovanja.\nPosrednik nije obavezan da vrati isplaćenu posredničku naknadu( u slučaju raskida predugovora, ugovora, odustajanja jedne od ugovornih strana i sl.), osim ako ugovorom o posredovanju nije drugačije ugovoreno.\nPosrednik u obavljanju posredovanja, odnosno drugih radnji u vezi sa poslom koji je predmet posredovanja mora postupati sa pažnjom dobrog privrednika.\nPosrednik odgovara Nalogodavcu u skladu sa Zakonom za štetu koja je nastala usled neispunjenja ugovornih obaveza preuzetih ugovorom o posredovanju i navedenim u ovim Opštim uslovima poslovanja od strane Posrednika.\nPosrednik ne snosi odgovornost za izvršenje obaveza bilo koje od ugovornih strana u prometu, koje su međusobno preuzele u zaključenom ugovoru (predugovoru), posrednik ne odgovara za kvalitet nepokretnosti koja je predmet prometa, niti za skrivene mane ( osim u slučaju da mu je prodavac u pisanoj formi saopštio da nepokretnost ima skrivenu manu a on tu informaciju prikrio od kupca).\nUgovorom o posredovanju se utvrđuje period na koji se ugovor zaključuje.\nAko nije drugačije dogovoreno, smatraće se da je ugovor zaključen na period od godinu dana.\nUgovor o posredovanju prestaje da proizvodi pravna dejstva zaključenjem pravnog posla za koji je posredovano, protokom roka na koji je zaključen( ako ugovorom o posredovanju niji drugačije ugovoreno), ili otkazom Nalogodavca koji se daje u pisanoj ili elektronskoj formi.\nAngažovanjem agencije za posredovanje u prometu i zakupu nepokretnosti NEKRETNINE ŠORAK od strane Nalogodavca pismeno ili usmeno , podrazumeva se da je zainteresovana strana upoznata sa ovim cenovnikom i Opštim uslovima poslovanja koji su javno dostupni i samim tim zainteresovana strana prihvata obaveze koje iz predmetnih dokumenata proističu. Zainteresovana strana je bespogovorno saglasna da Agencija za posredovanje u prometu i zakupu nepokretnosti NEKRETNINE ŠORAK može naplatu svojih potraživanja izvršiti i sudskim putem.\nU slučaju da i pored kompletne dokumentacije ( Ugovor o posredovanju), Nalogodavac odbije da izvrši svoju obavezu i plati ugovorenu posredničku naknadu Posredniku, Posrednik zadržava pravo da putem suda zahteva naplatu višestruko uvećane ugovorene posredničke naknade kao nadoknadu višestrukih gubitaka nastalih neispunjavanjem ugovornih obaveza od strane Nalogodavca.\nPosrednička provizija kod ugovora o posredovanju u prodaji nepokretnosti…………..0,5-5%, ukoliko ugovorne strane ( Posrednik i Nalogodavac u Ugovoru o posredovanju) ne dogovore drugačije;\nPosrednička provizija kod ugovora o posredovanju u zakupu nepokretnosti…………..50% od ugovorene mesečne zakupnine jednokratno, ukoliko ugovorne strane (Posrednik i nalogodavac u Ugovoru o posredovanju) ne dogovore drugačije.


Održan Festival srpske rakije u Beogradu | Destilerija Čolić\n22.MAJA 2015. Otvoren je dvodnevni festival tradicionalnog srpskog pića na Trgu Nikole Pašića ispred Doma sindikata u Beogradu. Festival je okupio oko 20 izlagača, među kojima i najznačajnije proizvođače rakije u Srbiji. Cilj manifestacije je promocija rakije od voća kao tradicionalnog proizvoda kao i upoznavanje javnosti sa privrednim i izvoznim potencijalom ovog prepoznatljivog domaćeg brenda. Na ovoj manifestaciji posetioci su imali prilike da se upoznaju sa najboljim srpskim rakijama direktno od proizvođača.\nPredstavnik najbolje srpske rakije iz šumadijskog kraja bila je destilerija Čolić sa svojim brendom Dostojna rakija. Za nas kao mladu destileriju ovo je bila jedinstvena prilika da se predstavimo posetiocima, a ujedno da se upoznamo sa drugim proizvođačima rakije i razmenimo svoja iskustva.\nMoramo istaći veliku zahvalnost organizatorima na odličnoj organizaciji manifestacije, koji su prepoznali naš kvalitet i predanost poslu i na taj način nas uključili u Nacionalnu asocijaciju proizvođača rakije, gde ćemo zajedničkim snagama raditi na razvoju i predstavljanju našeg najpoznatijeg brenda kako u zemlji tako i u inostranstvu.


Renault prodao 2.000.000 Kangoo-a\n8 Feb 2007 - 22:51 Vesti Link\nEvo jos jednog rekorda. Posle 800.000-tog Mazdinog MX5 i Renault slavi prodaju jubilarnog 2.000.000-tog modela Kangoo. Naime od promocije 1997. godine prodato je vise od 2.000.000 Kangoo-a koji se inace osim u Francuskoj, proizvodi i u Argentini i Maroku. Tokom 2006. godine sa 132.840 prodatih komada u zapadnoj Evropi, Kangoo zauzima 20,7 % u svojoj klasi u kojoj se nalazi na 2. mestu ispred Peugeota Partnera, VW Caddy-ja i Fiat Dobla.\nMazda proizvela jubilarnu 800.000-tu Miatu/MX5\n8 Feb 2007 - 13:10 Vesti Link\n30. januara ove godine sa fabrickih traka sisla je jubilarna 800.000-ta Miata negde poznata samo kao MX5. Ovaj izuzetan rezultat je postignut posle 17 godina i devet meseci proizvodnje. Prva Miata je inace predstavljena jos februara 1989. godine na salonu u Chicagu a prodaja je pocela u aprilu iste godine. Od tada pa do danas Miata je postala i ostala najprodavaniji roadster na svetu koji je u maju 2000. godine usao cak i u Guinness-u knjigu rekorda kao najprodavaniji roadster svih vremena. Sadasnja treca generacija predstavljena je avgusta 2005. i nastavlja sa uspesnom prodajom sirom sveta iako treba reci da je prosle godine u SAD-u prepustila prvo mesto u svom segmentu Pontiacu Solstice-u. Do danas je Miata/MX5 osvojila preko 40 razlicitih nagrada i priznanja ukljucujuci i poslednju-titulu Car of the year ( auto godine ) u Japanu 2006. godine. Od ove godine, osim sa platnenim, u prodaji ce se naci i Miata sa metalnim sklopivim krovom.\n«Prethodni 1 2 3 ... 1975 1976 1977 1978 1979 1980 1981 1982 1983 1984 1985 1984 1985 1986 Sledeći»


Philip Morris i British American Tobacco među najpoželjnijim poslodavcima u Srbiji | Pirot Info\nNaslovna VESTI JuGmedia Philip Morris i British American Tobacco među najpoželjnijim poslodavcima u Srbiji\nPrva tri mesta na listi najatraktivnijih poslodavaca u državi zauzeli su Naftna industrija Srbije, Air Serbia i Coca-Cola HBC, rezultati su istraživanja koje je sproveo Infostud.\nNa listu 20 najatraktivnijih poslodavaca su se plasirale i sledeće kompanije (po abecednom redu): Atlantic Grupa, Banca Intesa, British American Tobacco, dm drogerie markt, Elektroprivreda Srbije, Hemofarm, IKEA, Lidl, Loreal, MTS/Telekom Srbija, Nestle, PepsiCo (Marbo Product), Philip Morris International, Rober Bosch, Siemens, Telenor, VIP mobile.\nU istraživanju je učestvovalo 10.418 ispitanika, što ga čini najvećim istraživanjem atraktivnosti poslodavaca u Srbiji, navodi se u saoštenju.\nSvrha istraživanja nije bila samo da identifikuje poslodavce koji su atraktivni, već i ponudi odgovore šta je to što čini poslodavca atraktivnog.\nPrema rezultatima istraživanja, atraktivnost poslodavca karakteriše finansijski stabilno poslovanje, prijateljska atmosfera , odnos nadređenih prema zaposlenima, dobar balans poslovnog i privatnog života, sticanje novih profesionalnih znanja, kao i jasan i fer sistem nagrađivanja.\nFinansijska stabilnost kompanije je i dalje značaj aspekt koji utiče na atraktivnost poslodavca, te će kandidati uvek davati prednost kompanijama koji imaju dugoročnu perspektivu, kontinuiran razvoj i dobre poslovne rezultate. Sigurnost posla je podjednako bitan faktor kada govorimo o atraktivnosti poslodavca.\nRezultati istraživanja pokazuju da je 67 odsto ispitanika odabralo prijateljsko i prijatno radno okruženje kao bitan faktor prilikom odabira poslodavca.\nDodatno, 56 odsto ispitanika smatra da su atraktivni oni poslodavci koji imaju takvu organizaciju rada koja omogućava zaposlenima da ostvare balans između poslovnih obaveza i privatnog života.\nPrema mišljenju 48 odsto ispitanika, poslodavci će biti atraktivni ukoliko nude mogućnost profesionalnog usavršavanja koje će doprineti daljem razvoju karijere.\nPrethodni tekstSunčano i toplo u Srbiji, temperatura iznad proseka\nSledeći tekstDejan Čelar: Nema nam druge, što je bilo – prošlo je, pobede su nam neophodne!


Zoom end-to-end enkripcija | PC Press\nZoom end-to-end enkripcija za sve korisnike\n19. juni 2020. 19. juni 2020. Nemanja Momčilović\nNakon što su najavili da korisnicima koji koriste besplatnu verziju Zoom aplikacije neće ponuditi end-to-end šifriranje, iz ove kompanije poručuju da će ipak svi oni koji koriste njihovu aplikaciju moći da koriste i AES256 GCM zaštitu. Kompanija je tvrdila da pokušava da uravnoteži sigurnost sa sposobnošću da natera one koji koriste u ilegalne svrhe ovaj softver da to i prestanu. Kažu da su pronašli način da se taj cilj i ostvari.\nPostupak jednokratne verifikacije nalog, kako bi se omogućila enkripcija\nIz Zoom-a ističu da su preuzeli informacije od NVO tela, stručnjaka za bezbednost i vlade, kako bi formirali strategiju za rešavanje problema. Oni su najavili da će svi korisnici morati da prođu jednokratnu verifikaciju naloga, kako bi im se omogućila enkripcija. Kao podrazumevana, koristiće se AES256 GCM enkripcija. Još uvek nije jasno da li će biti dostupni različiti protokoli ili ne.\nNeki uređaji i hardver mogu da prave problem kada je u pitanju end-to-end enkripcija, kao što su PSTN i SIP konferencijski telefoni, tako da će korisnicima biti omogućeno da isključe enkripciju po potrebi. Jednokratna verifikacija izgleda kao neka gnjavaža kroz koju korisnik mora da prođe, ali je cena mala ako se uzme u obzir da će zbog toga dobiti sigurne razgovore i sastanke.\nTagovi: end-to-end enkripcija, zoom\n← Helikopter za istraživanje Marsa spreman za lansiranje\nSpaceship Neptune: Balon za turističke posete svemiru →


LJUDSKI LANAC PROTIV EKSTREMNE DESNICE Drezden obeležio 75 godina od bombardovanja\nOko 11.000 ljudi, uključujući nemačkog predsednika Franka-Valtera Štajnmajera, uhvatilo se u četvrtak uveče za ruke u Drezdenu i formiralo ljudski lanac u znak sećanja na 25.000 žrtava savezničkog bombardovanja tog grada pre 75 godina.\nObraćajući se na obeležavanju 75-godišnjice od savezničkog bombardovanja Drezdena, Štajnmajer je pozvao Nemce da se suprotstave ekstremizmu i nacionalizmu, upozorivši ih da su mržnja i želja za autoritarizmom ponovo u porastu u Evropi, uključujući u njihovoj zemlji, prenosi AP.\n- Danas se sećamo žrtava genocida, rata i nasilja i sećamo se zajedno s nekadašnjim ratnim protivnicima - rekao je Štajnmajer, a prenosi Hina.\nOn je dodao da je važno podsetiti se ko je započeo Drugi svetski rat.\n- Nemaci su ti koji su započeli ovaj grozni rat. Nećemo zaboraviti krivicu Nemačke - rekao je Štajnmajer dodajući da su Nemci svesni svoje odgovornosti.\nŠtajmajer je, ipak, naglasio da oni koji su poginuli u bombardovanju Drezdena zalužuju da im se oda počast, kao i oni koji su ubijeni u nacističkom bombardovanju Gernike, Koventrija, Napulja, Avra i poljskog grada Vjelunja, gde je 1.200 ljudi poginulo u napadima Luftvafea u prvih nekoliko sati od početka Drugoh svetskog rata.\nOvaj događaj, kako to vidi nemačka štampa, prerasta u svojevrsni test za odnos Nemaca prema nacistickoj prošlosti.\nKomemoracija povodom 75. godišnjice bombardovanja Drezdena izazvala BES KRAJNJE DESNICE\nIstoricari su uglavnom saglasni da je više od 25.000 ljudi izgubilo život ili nestalo tokom trodnevnog americko-britanskog bombardovanja Drezdena, približno isto koliko ih je stradalo i u drugim većim nemačkim gradovima, koji su se 1945. godine našli na udaru saveznicke ratne avijacije, ali ima onih koji savezničko bombardovanje ne vide samo kao završni udarac nacizmu, već insistiraju na drugačijem uglu – da su žrtvovani civili.\nNemacki pisac Kurt Vonegut, slikovito je opisao „vatrenu oluju“ nad Drezdenom u svojoj knjizi „Klanica broj 5“, sa detaljnim scenama destrukcije, do uništenja tog baroknog grada.\nNjegova knjiga je podstakla proteste svih onih koji bi želeli da Nemce prikažu kao žrtve Drugog svetskog rata.\nReč je o aktivistima ultradesnicarskih organizacija, koji uporno inistiraju na mitu o pola miliona civila ubijenih u savezničkim vazdušnim napadima.\nNjihove teze nedavno su razmatrane u nemackoj Alternativnoj partiji, koja je, samo sedam godina od osnivanja, postala značajan „igrač“ u političkoj areni Nemacke.


Tužiteljka Budimir: Romano sam obustavio istragu u slučaju Dobrovoljačka\n19. januar/siječanj, 2012.\nTužilac Džud Romano snosi punu odgovornost za odluku u slučaju "Dobrovoljačka" jer je, bez konsultacija sa kolegijumom tužilaca, odlučio da istraga bude obustavljena, izjavila je šef Posebnog odjeljenja za ratne zločine Tužilaštva BiH Vesna Budimir.\n"Od 5. januara, kada su na snagu stupile izmjene Pravilnika o unutrašnjoj organizaciji Tužilaštva BiH, tužilac može sam da donese naredbu o nekom predmetu... Do tada, sve odluke o obustavljanju ili sprovođenju istrage išle su na kolegijum koji se o tome izjašnjavao. Romano snosi punu odgovornost za odluku u slučaju `Dobrovoljačka`", rekla je Budimir za "Glas Srpske".\nBudimir je potvrdila da odluka o obustavljanju istrage nije konačna, da slijedi njeno preispitivanje i da postoji mogućnost da ova istraga bude "preotvorena, kao da se ništa do tada nije desilo".\nOna je navela da do sada nikada nije bila uključena u predmet "Dobrovoljačka", već će tek poslije ulaganja žalbe, kao rukovodilac Posebnog odjeljenja za ratne zločine, imati mogućnost da vidi spis i dokaze na osnovu kojih je donesena odluka.\nPrema njenim riječima, ako se prigovor uvaži i utvrdi se da je osnovan, tada se donosi odluka o preotvaranju istrage i ponovo se predmet vraća u fazu istrage, a naredba o obustavljanju se ukida i predmet je ponovo aktivan.\n"O prigovoru odlučuje glavni tužilac, u ovom slučaju vd glavnog tužioca. S tim što je uvijek u to uključeno više tužilaca, jer su jedino tužioci mjerodavni da cijene dokaze... Ovo nije pravosnažna odluka, slijedi preispitivanje, a o tome će definitivno odlučiti kancelarija glavnog tužioca", istakla je Budimir.


VUČIĆ: Britanski soj korona virusa stigao u Srbiju, donela ga devojka iz 99\t630\nISTRAGA PRISLUŠKIVANJA PREDSEDNIKA VUČIĆA: Javnost će biti iznenađena kad 71\t196\nKORONA NE POPUŠTA: Raste broj pacijenata na respiratoru, 1.318 novozaraženih, 42\t89\nNEVERICA KOD APATINA: Sanji je odmah nakon veridbe prsten upao u ledeni 22\t160\nParastos i venci\n29.11.2017. 14:22h 29.11.2017. 15:06h\nUŽICE - Služenjem parastosa i polaganjem venaca na spomen kompleksu Kadinjača, danas je centralnom državnom ceremonijom obeležena 76. godišnjica bitke u kojoj je 29. novembra 1941. godine izginuo ceo Radnički bataljon, braneći Užičku republiku.\nParastos izginulim borcima služili su sveštenici užičke crkve, a poštu herojima Kadinjače polaganjem venaca odali su delegacije Vlade, Generalštaba Vojske Srbije, SUBNOR, grada Užica i potomaka poginulih.\nU ime Vlade Srbije govorio je državni sekretar u ministrstvu za rad, zapošljavanje, boračka i socijalna pitanja Negovan Stanković, koji je istakao da je Srbija ponosna na svoju antifašističku prošlost i da nema drugog puta osim antifašističkog.\n"Podneli smo veliku žrtvu da bi fašizam bio pobeđen, a najtužnije je što su mnoge žrtve bile uzrok međusobnih podela i sukoba. Da bismo sprečili da se to ponovi, moramo izvući pouke iz prošlosti i prestati da se međusobno delimo i uništavamo", rekao je on.\nStanković je poručio da je "vreme da se ujedinimo, jer imamo samo jednu Srbiju, a ona je jaka samo kada su joj građani složni i poštuju je".\nZamenik predsednika SUBNOR Vidosav Kovačević istakao je da borci Radničkog bataljona zaslužuju najveće poštovanje i naglasio da je lažna dilema da li je goloruk narod mogao, morao i trebalo da ide na tenkove.\n"Morao je, mogao je i hteo je. Prećutkuju činjenicu da je Vojska Kraljevine Jugoslavije, kao i mnoge veće vojne sile u Evropi, za samo šest dana kapitulirala i da je u zarobljeništvo odvedeno 350 vojnika, među kojima i 200 generala", naveo je on.\nKovačević je naglasio da je taj goloruki narod morao sam da se posle toga organizuje u partizanske odrede i na kraju rata je izašao kao pobednik, a SUBNOR već sedam decenija čuva uspomene na te slavne heroje i tako će nastaviti i ubuduće.\n"Sećanje na stradanje Radničkog bataljona je naš dug i dug generacija koje dolaze. Najmanje što možemo da učinimo je da odamo poštu njihovom činu hrabrosti i odanosti vrednostima koje nemaju cenu i jačaju našu veru da nijedna žrtva na Kadinjači nije bila uzaludna", rekao je on.\n(Kurir.rs/Fonet/Foto: Youtube Printscreen)\nVUČIĆ: Britanski soj korona virusa stigao u Srbiju, donela ga devojka iz Londona! Novi paket pomoći očekujte za 10 dana 99\t630


PSG: Inicijativa za promenu imena Zrenjanina odraz političkog nasilja | Autonomija\n"Umesto bavljenja sumornom sadašnjicom, gradonačelnik rešio da ispravlja prošlost"\nOdbor za Vojvodinu Pokreta slobodnih građana (PSG) upozorio je da je inicijativa Udruženja Petrovgrad i aktuelnog gradonačelnika Zrenjanina Čedomira Janjića o promeni imena ovog grada odraz političkog nasilja, ali i dubokog nerazumevanja činjenice da grad predstavlja identitetsko mesto.\nU saopštenju PSG ukazuje se da ime Zrenjanin simboliše odavanja pijeteta Narodno-oslobodilačkoj borbi i vrednostima antifašizma, te da ova incijativa predstavlja pokušaj revizije istorije.\n„Umesto što se bavi istorijskim revizionizmom, Janjić bi se mogao pozabaviti činjenicom da je privreda grada potpuno razorena, da Zrenjaninci već deceniju i po piju vodu opasnu po zdravlje. Mogao bi pružiti odgovore i u aferi oko izgradnje fabrike vode i spornom aranžmanu sa firmom Gruppo Zilio ─ ili ustupanju u bescenje 2,5 hiljada hektara najkvalitetnije vojvođanske zemlje I, II i III klase kontroverznoj kompaniji Tenis Invest, protiv čega su se već izjasnili paori iz Zrenjanina i srednjeg Banata kojima odluka Skupštine Zrenjanina ozbiljno ugrožava egzistenciju…“, isitče se u saopštenju.\nDodaje se da ovakva inicijativa pokazuje i nerazumevanja same politike, koja bi morala odražavati interese građana koji su o promeni imena grada svoj stav ubedljivom većinom već izrekli na referendumu održanom 1992. godine.\n„Umesto bavljenja sumornom sadašnjicom, podrškom inicijativi Udruženja Petrovgrad gradonačelnik Janjić rešio je da ispravlja prošlost, gde mu je uostalom i mesto“, ocenjuje se.\nVojvođanski PSG podržao je građane Zrenjanina u odbrani njihovog grada, te poručio da samo oni mogu da odlučuju o imenu svog grada, a ne gradonačelnik ili Ministarstvo državne uprave i lokalne samouprave.